**ANEXĂ**

 **la Ordinul MADR nr.**

**PROGRAMUL PENTRU**

**ACVACULTURĂ ȘI PESCUIT**

**2021 – 2027**

***GHIDUL SOLICITANTULUI***

Prioritatea 2: Promovarea activităților durabile de acvacultură, precum și prelucrarea și comercializarea produselor provenite din pescuit și din acvacultură, contribuind astfel la securitatea alimentară în Uniune

Obiectiv specific 2.2: Promovarea comercializării, a calității și a valorii adăugate ale produselor pescărești și de acvacultură, precum și a prelucrării acestor produse

***Acțiunea 2.2.1 - Prelucrarea/procesarea produselor pescărești și de acvacultură***

**Versiunea 2**

***Mai 2025***

**Cuprins**

[**1. Legislație a Uniunii Europene și națională, alte documente relevante** 3](#_Toc191396580)

[**2. Prevederi generale** 5](#_Toc191396581)

[**3. Condiții specifice pentru obținerea finanțării** 22](#_Toc191396582)

[**3.1 Solicitanți eligibili** 22](#_Toc191396583)

[**3.2 Eligibilitatea operațiunii** 24](#_Toc191396584)

[**3.3 Activități/cheltuieli eligibile/neeligibile** 24](#_Toc191396585)

[**3.3.1 Activități eligibile pentru care se poate obține sprijin financiar** 25](#_Toc191396586)

[**3.3.2 Cheltuieli eligibile** 25](#_Toc191396587)

[**3.3.3 Cheltuieli neeligibile** 29](#_Toc191396588)

[**3.4 Intensitatea sprijinului public** 30](#_Toc191396589)

[**3.5 Lansarea apelurilor de depunere proiecte** 33](#_Toc191396590)

[**4. Cererea de finanțare** 33](#_Toc191396591)

[**4.1 Întocmirea cererii de finanțare** 33](#_Toc191396592)

[**4.2 Lista documentelor anexate cererii de finanţare** 35](#_Toc191396593)

[**4.3 Transmiterea cererii de finanţare** 42](#_Toc191396594)

[**5. Procesul de evaluare, selecție și contractare** 42](#_Toc191396595)

[**5.1 Etapa de evaluare** 42](#_Toc191396596)

[**5.1.1 Etapa de evaluare preliminară (EP)** 42](#_Toc191396597)

[**5.1.2 Etapa de evaluarea tehnico - financiară (ETF)** 43](#_Toc191396598)

[**5.2 Selecția cererii de finanțare** 45](#_Toc191396599)

[**5.3 Contractarea cererilor de finanțare** 48](#_Toc191396600)

[**5.3.1 Etapa de precontractare** 48](#_Toc191396601)

[**5.3.2 Etapa de contractare** 50](#_Toc191396602)

[**5.3.3 Condiții specifice la contractul de finanțare** 51](#_Toc191396603)

[**5.4 Renunțarea la cererea de finanțare** 52](#_Toc191396604)

[**6. Contestații** 52](#_Toc191396605)

[**7. Managementul financiar al proiectului** 53](#_Toc191396606)

[**7.1 Derularea și verificarea achizițiilor în cadrul proiectului** 53](#_Toc191396607)

[**7.2 Rambursarea cheltuielilor** 53](#_Toc191396608)

[**7.2.1 Precizări referitoare la acordarea avansului** 54](#_Toc191396609)

[**7.2.2. Plata** 54](#_Toc191396610)

[**8. Monitorizare și Control** 54](#_Toc191396611)

[**9. Arhivare** 56](#_Toc191396612)

[**10. Informare și publicitate** 56](#_Toc191396613)

[**11. Anexe** 57](#_Toc191396614)

# **1. Legislație a Uniunii Europene și națională, alte documente relevante**

Legislație a UE

* **Regulamentul (UE) nr. 1060/2021** al Parlamentului European și al Consiliului de stabilire a dispozițiilor comune privind Fondul european de dezvoltare regională, Fondul social european Plus, Fondul de coeziune, Fondul pentru o tranziție justă și Fondul european pentru afaceri maritime, pescuit și acvacultură și de stabilire a normelor financiare aplicabile acestor fonduri, precum și Fondului pentru azil, migrație și integrare, Fondului pentru securitate internă și Instrumentului de sprijin financiar pentru managementul frontierelor și politica de vize;
* **Regulamentul (UE) nr. 1139/2021** al Parlamentului European și al Consiliului de instituire a Fondului European pentru afaceri maritime, pescuit și acvacultură și de modificare a Regulamentului (UE) 2017/1004;
* **Regulamentul (UE) nr. 79/2022** al Comisiei de stabilire a normelor de aplicare a Regulamentului (UE) 2021/1139 al Parlamentului European și al Consiliului în ceea ce privește înregistrarea, transmiterea și prezentarea datelor privind punerea în aplicare la nivel de operațiune;
* **Regulamentul (UE) 2018/848** al Parlamentului European și al Consiliului privind producția ecologică și etichetarea produselor ecologice;
* **Regulamentul (UE, Euratom) 2024/2509** al Parlamentului European și al Consiliului privind normele financiare aplicabile bugetului general al Uniunii (reformare)
* **Comunicarea Comisiei nr. 2021/C 121/01 din 09.04.2021**, Orientări privind evitarea și gestionarea conflictelor de interese în temeiul Regulamentului financiar, Ghidul CE privind evitarea și gestionarea conflictului de interese;

• **Decizia de punere în aplicare a Comisiei nr. C(2022) 8809 din 30.11.2022** privind aprobarea „Programului pentru acvacultură și pescuit” al României pentru sprijin acordat din Fondul european pentru afaceri maritime, pescuit și acvacultură;

* **Regulamentul (UE) NR. 1380/2013 al Parlamentului European și al Consiliului** din 11 decembrie 2013 privind politica comună în domeniul pescuitului, de modificare a Regulamentelor (CE) nr. 1954/2003 și (CE) nr. 1224/2009 ale Consiliului și de abrogare a Regulamentelor (CE) nr. 2371/2002 și (CE) nr. 639/2004 ale Consiliului și a Deciziei 2004/585/CE a Consiliului;
* **Regulamentul (UE) NR. 1379/2013 al Parlamentului European și al Consiliului** din 11 decembrie 2013 privind organizarea comună a piețelor în sectorul produselor pescărești și de acvacultură, de modificare a Regulamentelor (CE) nr. 1184/2006 și (CE) nr. 1224/2009 ale Consiliului și de abrogare a Regulamentului (CE) nr. 104/2000 al Consiliului;
* **Regulamentul de punere în aplicare (UE) nr. 931/2011 al Comisiei** privind cerinţele în materie de trasabilitate a alimentelor de origine animală stabilite în **Regulamentul (CE) nr. 178/2002 al Parlamentului European şi al Consiliului**;
* **Comunicarea Comisiei nr. 2021/C 373/01** **din 16.09.2021**, Orientări tehnice referitoare la imunizarea infrastructurii la schimbările climatice în perioada 2021-2027

Legislație națională și alte documente relevante

* **Ordonanţa de urgenţă a Guvernului nr. 11/2024** privind gestionarea financiară a alocărilor din Fondul european pentru afaceri maritime, pescuit şi acvacultură aferente politicii comune de pescuit şi politicii maritime integrate la nivelul Uniunii Europene, precum şi a fondurilor alocate de la bugetul de stat pentru perioada de programare 2021-2027;
* **OUG nr. 26/2000**, cu privire la asociaţii si fundaţii, cu modificările si completările ulterioare, aprobată prin Legea nr. 246/2005;
* **Ordonanța de urgență a Guvernului nr. 23/2008** privind pescuitul și acvacultura;

**●OUG nr. 66/2011** privind prevenirea, constatarea si sanctionarea neregulilor aparute in obtinerea si utilizarea fondurilor europene si/sau a fondurilor publice nationale aferente acestora, cu modificarile si completarile ulterioare;

* **Legea nr. 176/2024** a pescuitului şi a protecţiei resursei acvatice vii;
* **Legea nr. 50/1991** privind autorizarea executării lucrărilor de construcții (republicată);
* **Legea nr.98/2016** privind achizițiile publice, cu modificările și completările ulterioare;
* **Legea nr.101/2016** privind remediile și căile de atac în materie de atribuire a contractelor de achiziție publică, a contractelor sectoriale și a contractelor de concesiune de lucrări și concesiune de servicii, precum și pentru organizarea și funcționarea Consiliului national de Soluționare a Contestațiilor, cu modificările și completările ulterioare;
* **Hotărârea Guvernului nr. 395/2016** pentru aprobarea normelor de aplicare a prevederilor Legii nr.98/2016 privind achizițiile publice, cu modificările și completările ulterioare;
* **Hotărârea Guvernului nr. 178/2024** privind stabilirea cadrului general de implementare a operațiunilor cofinanțate din Fondul European pentru Afaceri Maritime, Pescuit și Acvacultură prin Programul pentru Acvacultură și Pescuit
2021-2027;
* **Hotărârea Guvernului nr. 875/2011** pentru aprobarea Normelor metodologice de aplicare a prevederior OUG 66/2011 privind prevenirea, constatarea si sanctionarea neregulilor aparute în obținerea și utilizarea fondurilor europene si/sau a fondurilor publice nationale aferente acestora cu modificarile si completarile ulterioare;
* **Hotărârea Guvernului nr. 936/2020** pentru aprobarea cadrului general necesar în vederea implicării autorităţilor şi instituţiilor din România în procesul de programare şi negociere a fondurilor externe nerambursabile aferente perioadei de programare 2021-2027 şi a cadrului instituţional de coordonare, gestionare şi control al acestor fonduri;
* **Hotărârea Guvernului nr. 30/2017** privind organizarea şi funcţionarea Ministerului Agriculturii şi Dezvoltării Rurale, precum şi pentru modificarea art. 6 alin. (6) din Hotărârea Guvernului nr. 1186/2014 privind organizarea şi funcţionarea Autorităţii pentru Administrarea Sistemului Naţional Antigrindină şi de Creştere a Precipitaţiilor, cu modificările și completările ulterioare;
* **Legea nr. 346/2004** privind stimularea înființării și dezvoltării întreprinderilor mici și mijlocii, cu modificările și completările ulterioare;
* **Legea nr. 85/2014** privind procedurile de prevenire a insolvenței și de insolvență, cu modificările și completările ulterioare;
* **Legea nr. 372/2005 privind performanţa energetică a clădirilor,** cu modificările și completările ulterioare;
* **Legea nr. 129/2019** pentru prevenirea și combaterea spălării banilor și finanțării terorismului, precum și pentru modificarea și completarea unor acte normative;
* **Ordinul MADR nr. 4168/R/28.11.2024** privind aprobarea Regulamentului de organizare și funcționare al Ministerului Agriculturii și Dezvoltării Rurale;
* **Ordinul ANSVSA nr. 57/2010** pentru aprobarea Normei sanitare veterinare privind procedura de autorizare sanitară veterinară a unităţilor care produc, procesează, depozitează, transportă şi/sau distribuie produse de origine animală;
* **Ordinul 1284/2016** privind aprobarea procedurii competitive aplicabile solicitanților/beneficiarilor privați pentru atribuirea contractelor de furnizare, servicii sau lucrări finanțate din fonduri europene, cu modificările și completările ulterioare;
* **Decizia nr. 27/24.05.2023** privind aprobarea Normelor de identitate vizuală – Vizibilitate, Transparență și Comunicare aferente Programului pentru Acvacultură și Pescuit 2021-2027;
* **Ghidul de aplicare a cartei drepturilor fundamentale a Uniunii Europene** în implementarea fondurilor europene nerambursabile, publicat pe pagina de internet a Ministerului Investițiilor și Proiectelor Europene;
* **Decizia comitetului de monitorizare nr. 19/09.01.2025** privind aprobarea metodologiei și a criteriilor de selecție a operațiunilor din cadrul Acțiunii 2.2.1 Prelucrarea/ procesarea produselor pescărești și de acvacultură.

# **2. Prevederi generale**

*Acest ghid se adresează tuturor solicitanților din domeniul prelucrării/procesării produselor din pescuit și din acvacultură în scopul orientării lor în accesarea fondurilor publice și totodată stabilește toate condițiile acordării sprijinului pentru fiecare operațiune, inclusiv cerințele specifice privind produsele sau serviciile care urmează a fi furnizate, planul de finanțare, termenul pentru executarea operațiunii, metoda care trebuie aplicată pentru a stabili costurile operațiunii și condițiile pentru plata sprijinului.*

Obiectivul specific al acțiunii de prelucrare a produselor pescărești și de acvacultură este promovarea comercializării, a calității și a valorii adăugate ale produselor pescărești și de acvacultură, precum și a prelucrării acestor produse.

*Ghidul solicitantului este un material de informare tehnică a potențialilor beneficiari ai Programului pentru Acvacultura și Pescuit 2021 - 2027 și constituie un suport informativ complex pentru întocmirea proiectului conform cerințelor specifice ale PAP 2021 - 2027.*

*Ghidul Solicitantului reprezintă detalierea tehnică și financiară ce cuprinde setul de informații necesare solicitantului pentru pregătirea, derularea și implementarea proiectului, fiind elaborate pentru accesarea Acțiunii 2.2.1 - Prelucrarea/procesarea produselor pescărești și de acvacultură, document care se aprobă prin ordin al ministrului agriculturii și dezvoltării rurale.*

*Ghidul Solicitantului prezintă regulile pentru pregătirea, întocmirea și depunerea proiectului de investiții, precum și modalitatea de selecție, aprobare și derulare a proiectului dumneavoastră.*

*Ghidul Solicitantului și documentele anexate pot suferi rectificări ca urmare a modificărilor legislative naționale și europene sau actualizări procedurale - varianta actualizată fiind publicată pe pagina de internet www.ampeste.ro.*

***IMPORTANT!***

***PREVEDERILE PREZENTULUI GHID SE COMPLETEAZĂ CU TOATE PREVEDERILE LEGALE APLICABILE SI REGLEMENTĂRILE CUPRINSE ÎN MANUALELE DE PROCEDURĂ AFERENTE, POSTATE PE SITE-UL WWW.AMPESTE.RO, PRIORITATE AVÂND LEGISLAȚIA EUROPEANĂ SI NAȚIONALĂ CARE TREBUIE CUNOSCUTĂ DE FIECARE BENEFICIAR.***

**Definiții:**

|  |  |
| --- | --- |
| **Beneficiar** | Un organism public sau privat, o entitate cu sau fără personalitate juridică sau o persoană fizică, responsabilă cu inițierea sau deopotrivă cu inițierea și implementarea operațiunilor. |
| **Prelucrarea/procesarea produselor pescărești și de acvacultură** | Conform art. 4, pct. 45 din Legea nr. 176/2024 a pescuitului şi a protecţiei resursei acvatice vii prin „prelucrare pește” se înțelege procesul prin care peştele a fost pregătit pentru comercializare. Procesul include filetarea, ambalarea, punerea în conserve, congelarea, afumarea, sărarea, prepararea, marinarea, uscarea sau pregătirea peştelui pentru comercializare în orice altă manieră. |
| **Unitate de procesare a produselor din pescuit** | Conform pct. 4, lit. I din Anexa la norma sanitar-veterinară aprobată prin Ordinul ANSVSA nr. 57/2010, reprezintă o unitate cu dotări specifice în care se desfăşoară activităţi de recepţie, depozitare, preparare, transformare a peştelui şi produselor din pescuit, ambalare şi livrare a produselor finite. |
| **Operațiune** | Un proiect, un contract, o acțiune sau un grup de proiecte selectate în cadrul programelor vizate. |
| **Organism public** | Autoritățile de stat, autoritățile regionale sau locale, organismele de drept public sau asociațiile formate de una sau mai multe autorități de acest tip ori de unul sau mai multe organisme de drept public de acest tip. |
| **Autoritatea de management (AM)** | Structura organizatorică din cadrul MADR responsabilă pentru gestionarea PAP 2021-2027. |
| **Anunțul privind lansarea apelului pentru depunerea cererilor de finanțare**  | Document informativ care însoțește Ghidul solicitantului și care conține informații cu caracter variabil în funcție de fiecare sesiune de depunere de proiecte în parte, precum intervalul calendaristic și orar în care se pot depune cereri de finanțare, cursul Inforeuro aplicabil, limitele valorice ale sprijinului acordat etc. |
| **Apel** | Invitație publică adresată de către Autoritatea de Management categoriilor de solicitanți eligibili stabiliți prin Ghidul solicitantului. |
| **Sprijin public** | Orice contribuție la finanțarea unor operațiuni, care provine de la bugetul autorităților publice sau de la bugetul Uniunii pus la dispoziția fondurilor. |
| **Cheltuieli eligibile** | Cheltuieli efectuate de beneficiar, aferente operaţiunilor finanţate din FEAMPA și bugetul național, care pot fi finanţate atât din contribuţia financiară a UE, cât şi din cofinanţarea publică şi/sau cofinanţarea privată, conform reglementărilor legale ale UE şi naţionale în vigoare privind eligibilitatea cheltuielilor. |
| **Cheltuieli neeligibile** | Cheltuielile efectuate de beneficiar, aferente operaţiunilor finanţate din FEAMPA și bugetul național, care nu pot fi finanţate din contribuţia financiară a UE și bugetul național sau din cofinanţarea publică, conform reglementărilor legale ale UE şi naţionale în vigoare privind eligibilitatea cheltuielilor. |
| **MySMIS2021** | MySMIS2021 este un sistem unic de management al informației, dezvoltat în conformitate cu prevederile art. 69 din Regulamentul (UE) nr. 1060/2021. |
| **Eligibilitate** | Suma criteriilor pe care un solicitant și cererea sa de finanțare trebuie să le îndeplinească în vederea calificării pentru a obţine finanţare prin măsurile finanţate din FEAMPA. |
| **Ghid** | Document prin care se informează potenţialii beneficiari cu privire la condiţiile şi modalitatea de acordare a unui sprijin public din Fondul european pentru acvacultură și pescuit pentru fiecare acțiune din cadrul PAP 2021-2027. |
| **Ţintă** | O valoare asumată de solicitant în prealabil care trebuie atinsă până la sfârșitul perioadei de eligibilitate în raport cu un indicator inclus în cadrul unui obiectiv specific, iar situația neatingerii acesteia determină recuperarea parțială a sprijinului acordat. |
| **Indicator de realizare** | Un indicator de măsurare a rezultatelor specifice ale intervenţiei. |
| **Indicator de rezultat** | Un indicator de măsurare a efectelor intervenţiilor sprijinite, în special în ceea ce privește destinatarii direcţi, populaţia vizată sau utilizatorii infrastructurii. |
| **Contribuţie publică** | Valoarea costurilor totale eligibile care constituie cheltuieli publice (FEAMPA + buget național). |
| **Operaţiune finalizată** | O operaţiune care a fost finalizată fizic sau implementată integral înainte de depunerea cererii de finanţare în cadrul programului, indiferent dacă au fost efectuate sau nu toate plăţile aferente. |
| **Declarație Unică** | Declarație pe proprie răspundere a solicitantului, sub incidența prevederilor legale care privesc falsul în declarații și falsul intelectual, prin care se declară că a respectat toate cerințele pentru depunerea cererii de finanțare și îndeplinește toate condițiile prevăzute în Ghidul solicitantului și se angajează ca în situația în care proiectul este admis la contractare să prezinte toate documentele justificative, sub sancțiunea respingerii finanțării. |
| **Imunizare la schimbările climatice** | „Imunizare la schimbările climatice” înseamnă un proces de prevenire a vulnerabilităţii infrastructurii la potenţialele efecte pe termen lung ale schimbărilor climatice, asigurându-se în același timp respectarea principiului „eficienţa energetică înainte de toate” și faptul că nivelul emisiilor de gaze cu efect de seră generate de proiect este compatibil cu obiectivul privind neutralitatea climatică stabilit pentru 2050. |
| **Principiul „eficienţa** **energetică înainte de toate”** | „Principiul «eficienţa energetică înainte de toate»” înseamnă că în planificarea energetică și în deciziile privind politicile și investiţiile se ţine seama în mod strict de măsurile alternative rentabile privind eficienţa energetică, care vizează eficientizarea cererii și a ofertei de energie, în special prin economiile de energie la nivelul utilizării finale rentabile din punctul de vedere al costurilor, prin iniţiative de reacţie din partea cererii și prin eficientizarea conversiei, transportului și a distribuţiei de energie, fiind îndeplinite totodată obiectivele deciziilor respective. |
| **Economie circulară** | Este un model de producție și consum, care implică folosirea în comun, închirierea, reutilizarea, repararea, renovarea și reciclarea materialelor și produselor existente cât mai mult timp posibil. Astfel, se prelungește ciclul de viață al produselor, materialelor și a resurselor, inclusiv reducere la minimum a deșeurilor.Pentru întreprinderi, aceasta oferă o serie de avantaje potențiale, inclusiv o utilizare mai eficientă a resurselor și o expunere mai mică la volatilitatea prețurilor. |
| **Beneficiarii reali**  | În sensul Legii 129 din 11 iulie 2019, prin beneficiar real se înțelege orice persoană fizică ce deține sau controlează în cele din urmă clientul și/sau persoana fizică în numele căruia/căreia se realizează o tranzacție, o operațiune sau o activitate. |
| **Durata de execuție** | Durata de execuţie a operaţiunii - durata de realizare efectivă a tuturor activităţilor descrise în cererea de finanţare aprobată/modificată pe parcursul perioadei de execuţie, care începe să curgă de la data semnării, de către beneficiar, a contractului de finanţare; |
| **Perioada de** **durabilitate** | Perioada de cinci ani de la efectuarea plății finale către beneficiar, conform art. 65 din Regulamentul (UE) nr. 1060/2021 – Caracterul durabil al operațiunilor, cu modificările și completările ulterioare. |

**Rezultatele urmărite**

Pentru urmărirea efectelor programului, cât și pentru monitorizarea și evaluarea punerii în aplicare a acestuia, se vor monitoriza **indicatorii de rezultat și indicatorii de realizare.**

Cei 4 indicatori de rezultat prezentați mai jos au fost incluși în nomenclatoarele SMIS, astfel încât la definirea câmpului *Indicatori de rezultat* vor putea fi selectați doar cei aferenți acțiunii pentru care se definește apelul.

Rezultatele preconizate trebuie să fie realiste, realizabile, măsurabile și în concordanța cu indicatorii și obiectivele specifice ale proiectului, astfel încât acestea să asigure îndeplinirea lor.

Prin operațiunile selectate în cadrul Acțiunii 2.2.1- Prelucrarea produselor pescărești și de acvacultură, *Articolul 28 din Regulamentul nr. 1139/2021 (CE)*, se urmărește atingerea următorilor indicatori:

| Cod indicator | **Nume indicator** | Unitate de măsură |
| --- | --- | --- |
| CR01 | **Capacitatea de producție nouă**  | tone/an |
| CR03 | **Întreprinderi create** | număr de entități |
| CR14 | **Inovații devenite posibile (numărul de noi produse, servicii, procese, modele de afaceri sau metode)** | numărul de noi produse, servicii, procese, modele de afaceri sau metode |
| CR17 | **Entități care îmbunătățesc eficiența resurselor în producție și/sau în prelucrare** | număr de entități |

**

**Sunt eligibile operațiunile care presupun înființarea și/ sau extinderea unităților de prelucrare, precum și operațiuni care conduc la modernizarea acestora, cu condiția asumării a cel puțin unuia din cei doi indicatori de rezultat:**

**●Capacitate de productie nouă (CR01)**

**și/ sau**

 **●Entități care îmbunătățesc eficiența resurselor în producție și/sau în prelucrare (CR17).**

**i.Capacitatea de producție nouă**

Indicatorul de rezultat (CR01) „Capacitatea de producție nouă” se măsoară în „tone/an” și se referă la potențialul de capacitate de producție suplimentară, destinată vânzării pentru consum uman. Ținta indicatorului (tone/an) se stabilește prin diferența între capacitatea de producție estimată la finalizarea implementării operațiunii și capacitatea de producție înainte de implementarea operațiunii.

Pentru transformarea în unitatea de măsura **tone/an**, se va înmulți capacitatea totală de procesare autorizată săptămânală din autorizația sanitar veterinară cu 52 de săptămâni (valoarea de referință).

Valoarea de referință a indicatorului de rezultat de la care se va pleca la întocmirea cererii de finanțare este capacitatea de producție înainte de implementarea operațiunii (tone/an), iar valoarea țintă va fi capacitatea de producție la finalizarea implementării operațiunii (tone/an). În această situație, pentru unitățile de procesare existente, capacitatea de prelucrare/procesare nouă, se va raporta la capacitatea totală de procesare autorizată stabilită în autorizația sanitar veterinară, valabilă la data depunerii cererii de finanțare.

În situația în care, solicitantul își începe activitatea în acest domeniu, este obligatoriu să aibă printre codurile CAEN autorizate, Prelucrarea și conservarea peștelui, crustaceelor și moluștelor – 1020.

Solicitantul va înscrie 0 la valoarea de referință a indicatorului de rezultat, iar la valoarea țintă, va înscrie capacitatea de producție estimată a se realiza exclusiv prin proiect, la finalizarea implementării proiectului. În acest caz, documentația solicitantului va fi însoțită de avizul de principiu eliberat de ANSVSA privind investiția propusă (Notificare ANSVSA-Anexa nr. 2 la Norma Sanitară Veterinară aprobată prin Ordinul ANSVSA nr. 57/2010).

**ii.Întreprinderi create**

Indicatorul de rezultat (CR03) „Întreprinderi create” este caracteristic beneficiarilor care-și încep activitatea în domeniul prelucrării/procesării produselor pescărești și de acvacultură, unitatea de măsură fiind „număr”. Ca urmare, solicitantul va înscrie 0 la valoarea de referință, iar la valoarea țintă va înscrie 1.



**NB** Întrucât scopul acordării sprijinului pentru operațiuni prin care se urmărește creșterea capacității de producție este creșterea efectivă anuală de produse pescărești și de acvacultură procesate, beneficiarii sprijinului au obligația ca în perioada de durabilitate să realizeze o producție anuală de produse pescărești și de acvacultură procesate, respectiv într-un procent de minimum 75% din noua capacitate de producție autorizată.

 Indicatorul de rezultat *„Capacitate de producție nouă”* și indicatorul de rezultat *„Întreprinderi create”* trebuie să contribuie la realizarea unei producții anuale efective de produse pescărești și de acvacultură procesate, cel puțin în anii contabili 1, 2, 3 și 4 din perioada de durabilitate.

Nerealizarea producției anuale efective ce trebuie realizată în anii contabili 1, 2, 3 și 4 (până la sfîrșitul perioadei de durabilitate) va conduce la diminuarea sprijinului public acordat conform metodologiei AM în vigoare emisă conform OUG nr. 66/2011, cu modificările și completările ulterioare, pentru nerealizarea / realizarea parțială a indicatorilor / obiectivelor asumați / asumate în cererea de finanțareși publicată pe site-ul www.ampeste.ro.

**Proiectul va prevede în mod obligatoriu ca obiectiv specific producția anuală efectivă** **de produse pescărești și de acvacultură procesate.**

**iii.Inovații devenite posibile (numărul de noi produse, servicii, procese, modele de afaceri sau metode)**

Indicatorul de rezultat (CR14) „Inovații devenite posibile (numărul de noi produse, servicii, procese, modele de afaceri sau metode)” are ca unitate de măsură „număr”. Activitățile de inovare includ toate activitățile de dezvoltare, financiare și comerciale, întreprinse de o firmă, menite să aibă ca rezultat minim o inovație pentru unitatea de procesare.

Solicitantul va demonstra în mod expres, în cadrul secțiunilor relevante din cererea de finanțare, calitatea de proiect inovativ. Solicitantul va înscrie 0 la valoarea de referință, iar la valoarea țintă, numărul de inovații posibile.

Conform Manualului de la OSLO:

* Inovația în afaceri este un produs de afaceri nou sau îmbunătățit/o combinație a acestora care **diferă semnificativ de produsele sau procesele de afaceri anterioare ale firmei și care a fost introdus pe piață** sau **pus în uz de către firmă**;
* Inovația de produs este un bun sau serviciu nou sau îmbunătățit care diferă semnificativ de bunurile sau serviciile anterioare ale firmei și care au fost introduse pe piață;
* Inovația proceselor de afaceri este un proces de afaceri nou sau îmbunătățit pentru una sau mai multe funcții de afaceri care diferă semnificativ de procesele de afaceri anterioare ale firmei și care a fost pus în uz de către firmă.

Astfel, inovația este un produs sau un proces de afaceri nou sau îmbunătățit (sau o combinație a acestora) care diferă semnificativ de produsele sau procesele de afaceri anterioare ale firmei și care a fost introdus pe piață. Alternativ, inovația a fost pusă în uz de către firma însăși.

Sunt excluse studiile, cercetările și consilierea privind potențialele inovații în viitor!

**iv.Entități care îmbunătățesc eficiența resurselor în producție și/sau în prelucrare**

Indicatorul de rezultat (CR17) „Entități care îmbunătățesc eficiența resurselor în producție și/sau în prelucrare” se referă la entitățile care introduc tehnologii și procese care economisesc resursele utilizate în producție, inclusiv conversia la energie regenerabilă sau creșterea eficienței energetice prin utilizarea unor echipamente mai performante/economice, izolarea termică sau reutilizarea materialelor considerate anterior deșeuri prin implementarea principiului de economie circulară.

În situația în care solicitantul indică în mod expres în cererea de finanțare oricare din activitățile care se referă la creșterea eficienței resurselor în activitatea de prelucrare și conservare a peștelui, crustaceelor și moluștelor, valoarea țintă a indicatorului de rezultat aferentă operațiunii este 1. Valoarea de referință de la care se va pleca la întocmirea cererii de finanțare este 0.

*NB: Solicitantul trebuie să evidențieze modul în care o parte sau toate activitățile desfășurate prin proiect sunt de natură să contribuie la atingerea fiecăruia dintre indicatorii de rezultat selectați. De asemenea, solicitantul trebuie să demonstreze că ținta asumată pentru fiecare indicator poate fi atinsă, având în vedere resursele menționate în cererea de finanțare și modul de utilizare a acestora.*

** *Indicatorii de rezultat trebuie să fie realizabili și realiști. Nerealizarea acestora conduce la diminuarea sprijinului public acordat* conform metodologiei AM în vigoare emisă conform OUG nr. 66/2011, cu modificările și completările ulterioare, pentru nerealizarea / realizarea parțială a indicatorilor / obiectivelor asumați / asumate în cererea de finanțare și publicată pe site-ul www.ampeste.ro.

**

*În perioada de execuție, nu se acceptată diminuarea și/sau modificarea indicatorilor de rezultat care conduce la scăderea punctajului minim necesar de 15 puncte stabilit în grila de selecție sau care ar putea încadra proiectul în Lista cererilor de finanţare respinse.*

**Tipul de intervenție**

Solicitantul trebuie să selecteze doar unul dintre următoarele tipuri de intervenție, în funcție de preponderența cheltuielilor:

|  |  |
| --- | --- |
| Cod | Tip de intervenții |
| 01 | Reducerea impactului negativ și/sau contribuirea la un impact pozitiv asupra mediului și la o stare ecologică bună |
| 02 | Promovarea condițiilor pentru sectoarele pescuitului, acvaculturii și prelucrării viabile din punct de vedere economic, competitive și atractive |

**Tipul de operațiune**

Solicitantul va selecta **doar unul** dintre următoarele tipuri de operațiuni, în funcție de preponderența cheltuielilor:

|  |  |
| --- | --- |
| Cod | Descriere |
| 01 | Investiţii în reducerea consumului de energie şi în eficienţa energetică *(operațiuni/ proiecte legate de reducerea consumului de energie și creșterea eficienței energetice; exemplele includ achiziționarea de tehnologii de producție mai eficiente din punct de vedere energetic, îmbunătățirea izolării termice pentru sistemele de refrigerare, izolarea termică îmbunătățită a zonelor de procesare sau alte măsuri pentru evitarea fluctuațiilor de temperatură, etc.)* |
| 02 | Investiţii în sisteme de energie din surse regenerabile *(operațiuni/ proiecte legate de tranziția către mai multe surse regenerabile; exemplele includ instalarea sistemelor care utilizează energie regenerabilă (panouri solare, turbine eoliene)* |
| 07 | Investiţii pentru îmbunătăţirea trasabilităţii **(***operațiuni/ proiecte legate de trasabilitatea peștelui de la recoltare până la vânzare cu amănuntul; exemplele includ sisteme informatice de dezvoltare a trasabilității, utilizarea codurilor de bare, scanere)* |
| 11 | Investiţii pentru sprijinirea dezvoltării întreprinderilor (dezvoltarea de strategii, administrare, echipamente) *– operațiuni/proiecte legate de afaceri existente si crearea de noi afaceri în sectoarele relevante; exemplele includ strategii de planificare a afacerii, înmatricularea noilor firme* |
| 19 | Dezvoltarea inovării de proces (*operațiuni legate de identificarea sau aplicarea de idei noi care sunt utile în imbunătațirea proceselor de afaceri).* Exemple:• înființarea sau modernizarea sistemelor de organizare;• procese operaționale;• procese de sprijin |
| 20 | Dezvoltarea inovării în materie de produse (*operațiun/proiecte legate de identificarea sau aplicarea de idei noi care sunt utile în găsirea de soluții la problemele legate de produs; exemplele includ dezvoltarea și diversificarea de produse noi, echipamente de prelucrare)*Exemple:• dezvoltarea și diversificarea de noi produse;• echipamente de prelucrare/procesare;• adăugarea de valoare la produse;• îmbunătățiri în confortul consumatorilor;• ambalare și etichetare;• prelungirea duratei de valabilitate;• alte îmbunătățiri ale calității produsului |
| 41 | Reducerea şi prevenirea poluării/contaminării (*operațiuni/proiecte legate de reducerea sau prevenirea poluării din unități de procesare; exemplele includ reducerea deversărilor în urma procesului tehnologic – utilizarea instalațiilor de procesare, folosirea de vopsele ecologice-prietenoase cu mediul, etc.)* |
| 42 | Îmbunătăţirea utilizării apei şi a calităţii acesteia **(***operațiuni/proiecte legate de utilizarea eficientă a apei și a calității acesteia; exemplele includ tehnologii pentru reducerea consumului de apă; instalarea sistemelor de purificare a apei, etc.)* |
| 53 | Calitatea alimentelor şi igiena sanitară (*operațiuni/proiecte legate de siguranța alimentară pentru a proteja consumatorii, a reduce risipa alimentară și a crește securitatea alimentară în cadrul UE; exemplele includ promovarea igienei sanitare, certificarea calității și promovarea calității - sisteme HACCP, etc.)*  |
| 54 | Investiţii în echipamente de siguranţă *(operațiuni/proiecte legate de îmbunătățirea sănătății și siguranței alimentare; pot constitui exemple imbunătățirea sănătații /siguranței alimentare în operațiuni de procesare)* |
| 55 | Investiţii în condiţii de muncă *(operațiuni/proiecte legate de îmbunătățirea condițiilor de muncă în operațiuni de procesare)* |

Câmpurile **Tipul de intervenții** și **Tipuri de operațiuni** se completează în secțiunea **DATE IMPLEMENTARE** din cererea de finanțare.

*Indicatorul de realizare utilizat este CO01 Numărul de operațiuni (câmpul aferent acestui indicator se va completa cu cifra 1 în cererea de finanțare)*

**Principii și reguli generale privind sprijinul financiar acordat prin PAP 2021-2027**

**Ajutorul de stat**

În aplicarea articolului 10 al Regulamentului (UE) nr. 1139/2021, toate plățile pentru operațiunile care contribuie la producția și comerțul cu produse pescărești în cadrul PAP sunt exceptate de la obligația de a obține aprobarea pentru ajutorul de stat. Prin urmare, **sprijinul acordat** pescarilor, acvacultorilor și procesatorilor de produse din pescuit și din acvacultură care sprijină beneficiarul în calitatea sa de producător din pescuit sau acvacultură ori procesator de produse din pescuit sau din acvacultură, **este considerat drept plată pentru producția și comerțul cu produse pescărești**.

**Conflictul de interese**

Solicitanții și beneficiarii PAP trebuie să respecte prevederile legale naționale și ale Uniunii Europene în vigoare cu privire la conflictul de interese pe toată perioada de pregătire și derulare a proiectului. Conform articolului 61, alin. 3 din Regulamentul (UE, Euratom) nr. 1046/2018 „un conflict de interese există în cazul în care exercitarea imparțială și obiectivă a funcțiilor unui actor financiar sau ale unei alte persoane implicate în execuția bugetului este compromisă din motive care implică familia, viața afectivă, afinitățile politice sau naționale, interesul economic sau orice alt interes personal direct sau indirect”. Solicitanții sau beneficiarii PAP trebuie să întreprindă toate diligențele necesare pentru a identifica și evita orice situație de conflict de interese şi să informeze AM, în termen de maximum 5 zile lucrătoare de la luarea la cunoștință, în legătură cu orice situație care dă naștere sau este posibil să dea naștere unui astfel de conflict.

**Prelucrarea datelor cu caracter personal**

Solicitantul își exprimă acordul cu privire la prelucrarea, stocarea şi arhivarea datelor rezultate pe parcursul derulării contractului de finanțare, precum şi după încetarea acestuia, în scopul verificării modului de implementare şi/sau a respectării clauzelor contractuale şi a legislației naționale şi europene aplicabile. Datele cu caracter personal ale grupului țintă, ale beneficiarilor finali ai proiectului, ale resurselor umane din cadrul proiectului și subcontractanților sunt protejate. Acestea nu vor fi prelucrate și publicate pentru informarea publicului, decât în cazurile strict necesare, precizate în mod specific de legislația națională și a Uniunii Europene în vigoare. AM colectează și prelucrează următoarele date personale: nume, prenume, serie și număr act de identitate, CNP, data de naștere, adresa de domiciliu/rezidență, și date de contact (număr de telefon, email). Aceste date sunt colectate la momentul încărcării cererii de finanțare în sistemul informatic MySMIS2021/SMIS2021+ și sunt folosite exclusiv pentru scopurile prevăzute de Regulamentul (UE) nr. 679/2016, cu respectarea strictă a principiului limitării scopului. Datele nu sunt folosite în alte scopuri fără a obține consimțământul posesorilor, explicit, în prealabil.

**PRINCIPII ORIZONTALE**

În procesul de pregătire, verificare, implementare și durabilitate a proiectului, solicitantul are obligația de a respecta legislația națională și comunitară aplicabilă în următoarele domenii:

• drepturile fundamentale ale omului așa cum sunt definite în Carta drepturilor fundamentale a Uniunii Europene;

• egalitatea de șanse între femei și bărbați;

• prevenirea și combaterea discriminării;

• drepturile persoanelor cu dizabilități așa cum sunt definite în Carta drepturilor persoanelor cu dizabilități, include și accesibilitatea;

• dezvoltarea durabilă;

• principiul de a nu prejudicia în mod semnificativ obiectivele de mediu.

Aceste principii vor fi asumate de beneficiar în Declarația unică. Proiectul va descrie în cadrul secțiunii Principii orizontale din cererea de finanțare, modul în care aceste principii sunt respectate prin activitățile proiectului, conform următoarelor recomandări:

**Aplicarea și implementarea eficace a Cartei drepturilor fundamentale**

Pentru îndeplinirirea condiției favorizante orizontale privind aplicarea și implementarea eficace a Cartei drepturilor fundamentale, în contextul
PAP 2021-2027, "Ghidul pentru aplicarea Cartei Drepturilor Fundamentale a UE în implementarea fondurilor europene nerambursabile" poate fi consultat pe pagina de internet a MIPE:

<https://mfe.gov.ro/wpcontent/uploads/2022/08/0289aed9bcb174a18d17d7badb94816f.pdf>

**Implementarea Convenției ONU privind drepturile persoanelor cu dizabilităţi**

Pentru îndeplinirirea condiției favorizante orizontale privind implementarea Convenției ONU privind drepturile persoanelor cu dizabilităţi (CDPD), în contextul PAP 2021-2027, "Ghidul privind reflectarea Convenției ONU privind drepturile persoanelor cu dizabilități în pregătirea și implementarea programelor și proiectelor cu finanțare nerambursabilă alocată României în perioada 2021-2027” poate fi consultat pe pagina de internet a MIPE: <https://mfe.gov.ro/minister/punctul-de-contact-pentru-implementarea-conventiei-privind-drepturile-persoanelor-cu-dizabilitati> . Plângeri cu privire la cazurile în care operațiunile sprijinite de fonduri nu respectă accesibilitatea pentru persoanele cu dizabilități, în conformitate cu articolul 9 din Convenția ONU privind drepturile persoanelor cu dizabilități (CDPD a ONU), pot fi transmise și în atenția Punctului de contact pentru implementarea CDPD a ONU, din cadrul Ministerului Investițiilor și Proiectelor Europene, la adresa de email: fonduri.dizabilitati@mfe.gov.ro.

Beneficiarul, are obligația de a transmite documente justificative aferente măsurilor concrete realizate în ceea ce privește accesibilitatea pentru persoanele cu dizabilități, măsuri care vizează adaptarea mediului fizic (clădiri, spațiu urban), a locului de muncă și mediului informațional (accesibilitatea site-urilor web și a aplicațiilor mobile), accesibilitatea serviciilor sociale, medicale, de interes public, etc., în funcție de specific și posibilitatea adaptării rezonabile conform legislației naționale și europene în vigoare.

Din documentele depuse trebuie să reiasă modalitatea prin care proiectul asigură:

a) accesul persoanelor cu dizabilități la spațiul fizic, la locația de implementare a proiectului conform măsurilor prevăzute în legislația națională, precum și adaptarea spațiului construit în cazul proiectelor sprijinite care includ și componente de infrastructură.

b) echipamentele achiziționate prin proiect vor fi adaptate accesului și manevrării de către persoane cu dizabilități, respectând cerințele minime legale în vigoare specifice fiecărui tip de echipament.

c) echipamentele și serviciile de tip TIC achiziționate și/sau furnizate prin proiect să respecte cerințele de adaptare a mediului informațional și comunicațional la nevoile persoanelor cu diferite dizabilități (fizice, senzoriale, psihice etc.).

**Egalitatea, incluziunea și nediscriminarea**

Egalitatea de șanse și de tratament între bărbaţi şi femei, precum şi interdicția discriminării pe criterii de origine rasială sau etnică, religie sau credinţă, handicap, vârstă sau orientare sexuală sunt principii de bază, integrate în mod orizontal pe parcursul pregătirii și implementării proiectelor PAP.

În ceea ce privește egalitatea de șanse șinediscriminarea bazată pe motive precum: sexul, orientarea sexuală, handicapul, vârsta, rasa, originea etnică, naționalitatea şi religia sau convingerile, se va detalia modul în care proiectul abordează aceste elemente, atât în ceea ce privește politicile solicitanților în domeniul recrutării, în practica achizițiilor în cadrul proiectului, precum și în ceea ce privește facilitățile oferite, pentru anumite categorii defavorizate, în cadrul și prin proiectul propus a fi finanțat.

Pentru egalitatea de gen și nediscriminare se vor avea în vedere:

* remunerare egală pentru muncă egală;
* egalitate de șanse și de tratament în materie de încadrare în muncă și de muncă;
* combaterea tuturor formelor de discriminare.

Referitor la egalitatea de șanse, de gen și nediscriminare, proiectele trebuie să descrie și să demonstreze modul în care principiile de mai sus sunt promovate prin investiția respectivă, detaliindu-se, la modul concret, care sunt măsurile și instrumentele prin care solicitantul va garanta aplicarea respectivelor principii.

În cazul în care prin proiect se urmărește și crearea de noi locuri de muncă, beneficiarul își va asuma ca în perioada de implementare, în recrutarea și selectarea noilor salariați, să nu existe în anunțul de angajare referințe, criterii, cerințe care să restricționeze accesul la muncă pe considerente de sex, apartenență la minorități, categorie sau medii defavorizate, marginalizate, dizabilități etc. Anunțurile de angajare vor oferi șanse egale tuturor, inclusiv prin asigurarea accesului la informație.

**Caracterul durabil al operațiunilor**

Beneficiarul este obligat să restituie contribuția din fonduri publice la o operațiune constând în investiții în infrastructură sau în investiții productive, în cazul în care, în termen de cinci ani de la efectuarea plății finale către beneficiar sau în termenul prevăzut de normele privind ajutoarele de stat, după caz, respectiva operațiune face obiectul oricăreia dintre următoarele:

(a) încetarea unei activități productive sau transferul acesteia în afara regiunii de nivel NUTS 2 în care a primit sprijin;

(b) o modificare a proprietății asupra unui element de infrastructură care conferă un avantaj nejustificat unei întreprinderi sau unui organism public;

(c) o modificare substanțială care afectează natura, obiectivele sau condițiile de implementare a operațiunii și care ar conduce la subminarea obiectivelor inițiale ale acesteia.

În cazul nerespectării dispozițiilor privind durabilitatea operațiunii finanțate stabilite la literele a) - c) din paragraful anterior, sprijinul acordat se recuperează proporțional cu perioada de neconformitate.

Din documentele depuse trebuie să reiasă conformitatea proiectului cu obiectivul de promovare a Dezvoltării durabile, prin respectarea cerințelor privind Protecția mediului și Eficiența energetică.

**Principiul DNSH**

În ceea ce privește principiul DNSH, domeniul de aplicare și condițiile Regulamentului FEAMPA asigură respectarea principiului de a nu produce daune semnificative mediului. FEAMPA propune să promoveze sustenabilitatea mediului în cadrul politicii comune în domeniul pescuitului și al legislației UE de mediu și include condiții precise, precum și o listă de operațiuni neeligibile pentru a evita operațiunile dăunătoare mediului.

Articolul 8, alin (5) din Regulamentului (UE) nr. 1139/2021 menționează că programul a fost evaluat de Comisie pentru a se asigura că acesta contribuie la durabilitate de mediu, la conservarea și refacerea ecosistemelor marine, la reducerea deșeurilor marine, la atenuarea schimbărilor climatice și adaptarea la acestea.

Astfel, Comisia s-a asigurat, prin evaluarea programelor pe baza cerințelor de la Articolul 8, alin (5) din Regulamentului (UE) nr. 1139/2021, că tipurile de activități incluse în programe sunt consecvente cu principiul de a nu provoca daune semnificative, în conformitate cu articolul 17 din Regulamentul (UE) 2020/852.

**Imunizarea la schimbările climatice**

Imunizarea la schimbările climatice este un proces care integrează măsurile de atenuare a schimbărilor climatice și de adaptare la acestea în dezvoltarea proiectelor de infrastructură. Aceasta permite investitorilor instituționali și privați din Europa să ia decizii în cunoștință de cauză cu privire la proiectele considerate compatibile cu Acordul de la Paris.

Potrivit prevederilor art. 73, alin. 2, lit. (j) din Regulamentul UE nr. 1060/2021, în cazul proiectelor de infrastructură cu o durată de viață de cel puțin cinci ani, se va realiza o analiză cu privire la imunizarea la schimbările climatice. În concordanță cu Comunicarea Comisiei – ”Orientări tehnice referitoare la imunizarea infrastructurii la schimbările climatice în perioada 2021-2027(2021/C 373/01)” - ”infrastructura” este un concept larg care cuprinde clădirile, infrastructura de rețea și o serie de sisteme și active construite.

Procesul de asigurare a rezistenței la schimbările climatice cuprinde doi piloni:

Pilonul 1 - *Atenuarea schimbărilor climatice*(neutralitate climatică) - asigurarea compatibilității infrastructurii cu obiectivul de neutralitate climatică pentru 2050;

 Pilonul 2 - *Adaptarea la schimbările climatice*(reziliența climatică) a infrastructurii la riscurile climatice prevăzute pe durata de viață.

Pentru fiecare dintre cei doi piloni este necesară parcurgerea a doi pași:

Pasul 1: *Examinarea*include o primă evaluare a emisiilor de gaze cu efect de seră: dacă infrastructura propusă poate duce la emisii semnificative de gaze cu efect de seră sau la eliminarea/sechestrarea acestora (Pilonul I) și dacă ar putea fi vulnerabilă la condițiile climatice actuale și viitoare (Pilonul II);

Pasul 2: *Analiza detaliată*se efectuează numai dacă apare necesitatea unei astfel de analize după finalizarea etapei 1 (pentru ambii piloni).

Pentru pilonul de adaptare la schimbările climatice, dacă în etapa de examinare nu sunt identificate vulnerabilități climatice semnificative care să justifice o analiză aprofundată, se va prezenta analiza într-o declarație/justificare ce oferă o concluzie privind reziliența la schimbările climatice.

Astfel, concluziile cu privire la neutralitatea climatică și cele cu privire la adaptarea la schimbările climatice se vor compila într-un document consolidat care va reprezenta documentația de imunizare la schimbările climatice, document care se va transmite odată cu cererea de finanțare.

Aceste documentații sunt esențiale pentru a asigura că investițiile sunt durabile pe termen lung și că pot face față impactelor climatice viitoare. Mai mult decât atât, ele reprezintă condiție de eligibilitate pentru proiectele care implică construcții (atât construcții noi, cat si intervenții asupra constucțiilor existente-eficientizare energetică, consolidare, extindere etc).

În vederea asigurării imunizării la schimbările climatice la nivelul proiectelor finanțate în cadrul PAP 2021-2027 este necesară elaborarea de către solicitant a unei Analize privind imunizarea la schimbările climatice care va fi anexată cererii de finanțare. Nu există un model cadru pentru acest document, fiecare beneficiar va întocmi analiza după un model propriu. Constatările Analizei vor fi integrate și în documentațiile tehnico-economice aferente proiectului, respectiv în Studiul de Fezabilitate. *Această documentație este obligatorie în cazul proiectelor de infrastructură cu o durată de viață mai mare de 5 ani.*

**Analiza va fi realizată de un expert autorizat înscris în Registrul experților atestați pentru elaborarea studiilor de mediu** pentru **“Evaluarea și gestionarea schimbărilor climatice”.**

Pentru expertul care a întocmit documentația de imunizare, se va depune documentul relevant cu privire la încadrarea acestuia ca expert care are dreptul legal să întocmească astfel de documentații. Condiţiile de elaborare a studiilor de mediu şi criteriile de atestare a persoanelor fizice şi juridice sunt reglementate de legislația națională, respectiv Ordinul nr. 1134/2020 privind aprobarea condiţiilor de elaborare a studiilor de mediu, a criteriilor de atestare a persoanelor fizice şi juridice şi a componenţei şi Regulamentului privind organizarea şi funcţionarea Comisiei de atestare, cu modificările și completările ulterioare, iar experții care pot întocmi astfel de studii (persoană fizică sau juridică) trebuie să fie atestați în conformitate cu actul normativ menționat mai sus, în vigoare.

Modul de efectuare și elaborare a Analizei privind imunizarea la schimbările climatice este descris în cadrul documentului Orientări tehnice referitoare la imunizarea infrastructurii la schimbările climatice în perioada 2021-2027 (2021/C 373/01), care poate fi vizualizat prin accesarea următorului link: <https://eur-lex.europa.eu/legal-content/RO/ALL/?uri=CELEX%3A52021XC0916%2803%29>

În elaborarea Analizei privind imunizarea la schimbările climatice, solicitanții de finanțare din PAP vor avea în vedere următoarele aspecte:

- pentru evaluarea atenuării la schimbările climatice, conform tipologiei investițiilor în infrastructură care vor fi finanțate prin PAP 2021-2027, acestea, de regulă, pot fi încadrate în proiecte pentru care nu va fi necesară o evaluare a amprentei de carbon. În acest caz va fi necesară prezentarea analizei într-un mod succint, într-o declarație privind examinarea neutralității climatice, care oferă o concluzie cu privire la imunizarea la schimbările climatice în ceea ce privește neutralitatea climatică.

- pentru adaptarea la schimbările climatice se vor parcurge pașii descriși în Orientările tehnice referitoare la imunizarea infrastructurii la schimbările climatice, iar în cazul în care sunt identificate măsuri de adaptare specifice, acestea vor fi preluate în documentul Analiza privind imunizarea la schimbările climatice și în documentațiile tehnico economice (SF, etc).

**Inadmisibilitatea cererilor de finanțare**

Conform prevederilor art. 11 din Regulamentul (UE) nr. 1139/2021, o cerere de sprijin depusă de un operator este inadmisibilă dacă AM a stabilit că operatorul în cauză:

(a) a comis încălcări grave în temeiul articolului 42 din Regulamentul (CE)
nr. 1005/2008 al Consiliului sau al articolului 90 din Regulamentul (CE) nr. 1224/2009 sau în temeiul altor acte juridice adoptate de Parlamentul European și Consiliu în cadrul PCP;

(b) a fost implicat în operarea, gestionarea sau deținerea în proprietate a unor nave de pescuit incluse pe lista de nave de pescuit INN a Uniunii, sau

(c) a comis oricare dintre infracțiunile împotriva mediului prevăzute la articolele 3 și 4 din Directiva 2008/99/CE a Parlamentului European și a Consiliului, atunci când cererea de sprijin este formulată în temeiul articolului 27 din prezentul regulament;

(d) a comis o fraudă, astfel cum este definită la articolul 3 din Directiva (UE) 2017/1371, în contextul FEPAM sau al FEAMPA.

AM solicită operatorilor care depun o cerere de sprijin în cadrul PAP să furnizeze o declarație semnată în care să confirme că nu se regăsesc în niciuna dintre situațiile enumerate mai sus și verifică veridicitatea declarației înainte de aprobarea cererii, bazându-se pe informațiile disponibile în registrele naționale de evidență a încălcărilor menționate la articolul 93 din Regulamentul (CE) nr. 1224/2009 sau pe orice alte date disponibile.

**Eligibilitatea operațiunilor**

De principiu și în lipsa unor prevederi explicite contrare, sunt eligibile operațiunile care:

(a) intră în sfera de cuprindere a priorităților și obiectivelor specifice ale PAP;

(b) nu sunt neeligibile în temeiul articolului 13 al Regulamentului (UE) nr. 1139/2021; și

(c) sunt conforme cu dreptul aplicabil național și al Uniunii Europene, inclusiv în ce privește completarea și respectarea principiilor orizontale predefinite în modelul cererii de finanțare cât și în toate etapele de elaborare, implementare și raportare a operațiunilor.

**Vizibilitate și comunicare**

Beneficiarii utilizează emblema Uniunii Europene atunci când desfășoară activități de vizibilitate, transparență și comunicare. Menționarea sprijinului din partea FEAMPA se face în conformitate cu prevederuile articolului 50 din Regulamentul (UE)
nr. 1060/2021.

**Analiza de risc a proiectului**

Solicitantul va detalia în cadrul secțiunii Riscuri din cererea de finanțare constrângerile și riscurile legate de implementarea proiectului și operarea investiției, precum și măsurile de contracarare a acestora.

Se vor identifica și se vor completa riscurile care pot apărea în implementarea proiectului și se vor descrie măsurile de diminuare/ remediere (cu precizarea impactului pentru fiecare risc identificat – semnificativ/mediu/mic).

*Înainte de a începe completarea Cererii de finanțare vă recomandăm să citiți cu atenție toate informațiile prezentate în acest Ghid și să vă asigurați că ați înțeles toate aspectele specifice finanțării. Pentru o mai bună înțelegere vă recomandăm să consultați și:*

- *Programul pentru Acvacultură și Pescuit 2021 – 2027;*

- *Legislația europeană și națională.*

Totodată vă recomandăm să consultați periodic pagina de internet a
DGP-AMPOPAM – [www.ampeste.ro](http://www.ampeste.ro) – pentru a fi la curent cu eventualele modificări aduse Ghidului solicitantului și cu eventualele comunicări/informări cu privire la prezenta finanțare.

 Ghidul solicitantului nu se substituie legislației naționale și a Uniunii Europene în vigoare, solicitantul având obligația cunoașterii și respectării acesteia. Prevederile ghidului pot fi mai restrictive decât normele Uniunii Europene și nu pot exceda acestora din urmă.

Informații suplimentare, precum cele referitoare la perioada de desfășurare a fiecărui apel, alocarea financiară totală, valoarea maximă eligibilă aferentă unei operațiuni sau cursul de schimb Inforeuro utilizat, se regăsesc în anunțul privind lansarea apelului pentru depunerea cererilor de finanțare, care se publică pe pagina de internet a Autorității de Management în vederea informării potențialilor solicitanți și a publicului larg.

# **3. Condiții specifice pentru obținerea finanțării**

# **3.1 Solicitanți eligibili**

Categoriile de solicitanţi eligibili care pot accesa fonduri nerambursabile în cadrul Acțiunii 2.2.1 sunt cei care au ca obiect de activitate „Prelucrarea și conservarea peștelui, crustaceelor și moluștelor” (Cod CAEN 1020).

Sunt eligibile pentru finanțare atât întreprinderile care au istoric de funcționare, cât și întreprinderile nou înființate, organizate sub următoarele forme:

o Persoana fizică autorizată (înfiinţată în baza OUG nr. 44/2008, cu modificările și completările ulterioare);

o Întreprinderi individuale (înfiinţate în baza OUG nr. 44/2008, cu modificările și completările ulterioare);

o Întreprinderi familiale (înfiinţate în baza OUG nr. 44/2008, cu modificările și completările ulterioare);

o Societate în nume colectiv – SNC (înfiinţată în baza Legii nr. 31/1990 republicată, cu modificările și completările ulterioare);

o Societate în comandită simplă – SCS (înfiinţată în baza Legii nr. 31/ 1990 republicată, cu modificările și completările ulterioare);

o Societate pe acţiuni – SA (înfiinţată în baza Legii nr. 31/ 1990 republicată, cu modificarile și completările ulterioare);

o Societate în comandită pe acţiuni – SCA (înfiinţată în baza Legii nr. 31/ 1990 republicată, cu modificările și completările ulterioare);

o Societate cu răspundere limitată – SRL (înfiinţată în baza Legii nr. 31/ 1990 republicată, cu modificările și completările ulterioare);

o Societate comercială cu capital privat (înfiinţată în baza Legii nr. 15/ 1990, cu modificările şi completările ulterioare);

o Organizații de pescari, organizații de producători recunoscute, asociații de organizații de producători recunoscute sau organizații interprofesionale recunoscute;

o Societăţi cooperative pescăreşti, care desfășoară activități economice, în domeniul prelucrării produselor pescărești și de acvacultură;

o Cooperative agricole, care desfășoară activități economice, în domeniul prelucrării produselor pescărești și de acvacultură.

Încadrarea în categoria microîntreprindere, întreprindere mică și mijlocie se va realiza conform Legii 346/2004 privind stimularea înființării și dezvoltării întreprinderilor mici și mijlocii cu modificările și completările ulterioare.

Recomandarea Comisiei nr. 361/2003 privind definirea microîntreprinderilor și a întreprinderilor mici și mijlocii, definește întreprinderile mici și mijlocii (IMM-uri) ca întreprinderi cu un număr de angajați și profituri care se încadrează sub anumite limite, astfel:

• O întreprindere mijlocie are până la 250 de angajați, o cifră de afaceri de până la 50 de milioane de euro și un bilanț total de până la 43 de milioane de euro;

• O întreprindere mică are până la 50 de angajați și o cifră de afaceri sau un bilanț total de până la 10 milioane de euro;

• O microîntreprindere are până la 10 angajați și o cifră de afaceri sau un bilanț total de până la 2 milioane de euro.

Pentru a fi eligibili în vederea obţinerii finanţării pentru acțiunea 2.2.1. Prelucrarea/procesarea produselor pescărești și de acvacultură, solicitanţii trebuie să îndeplinească următoarele condiţii:

- să nu se afle în proces de lichidare, fuziune, reorganizare sau faliment;

- să nu se afle în situaţiile prevăzute la art. 11 din Regulamentul (UE) nr.1139/ 2021;

- să înregistreze în ultimele situații financiare înregistrate la Administrația Financiară un rezultat din exploatare pozitiv (inclusiv 0), pentru cazul în care întreprinderea a avut activitate.

Nu se va lua în calcul anul înființării în care rezultatul poate fi negativ, situație în care condiția pentru verificarea rezultatului financiar se va considera îndeplinită. Sunt exceptaţi solicitanţii care sunt înfiinţaţi în anul depunerii cererii de finanţare, cei înfiinţaţi în anul precedent depunerii cererii de finanţare sau cei care au avut activitatea suspendată conform legii. Totodată sunt exceptați și solicitanții care fac dovada că situația provine în urma unui proces investițional pentru implementarea unui proiect finanțat exclusiv din surse proprii sau au suferit din cauza calamităților în ultimii 2 ani precedenți depunerii Cererii de finanțare (a se vedea lista documentelor din dosarul cererii de finanţare). În cazul persoanelor fizice autorizate, întreprinderilor individuale şi întreprinderilor familiale, veniturile obținute în anul financiar precedent anului depunerii proiectului trebuie să fie cel puţin egale cu cheltuielile.

Beneficiarii acţiunilor derulate prin PAP, restricţionați de la finanţare, sunt cei care, după caz, sunt înregistraţi în Registrul debitorilor PAP 2021-2027 şi/sau POPAM
2014-2020 și/sau POP 2007-2013 - în calitate de DEBITOR până la achitarea integrală a datoriei faţă de MADR, inclusiv a accesoriilor, cu excepţia celor care beneficiază de înlesniri la plată aferente acestor debite, acordate de către organul fiscal în conformitate cu dispoziţiile Legii nr. 207/2015, cu modificările şi completările ulterioare.

# **3.2 Eligibilitatea operațiunii**

**Pentru a fi eligibilă, operațiunea trebuie să întrunească cumulativ următoarele condiţii:**

1. să fie implementată pe teritoriul României;
2. să conţină activităţi/cheltuieli eligibile de tipul celor menționate în prezentul ghid;
3. cheltuielile pentru care se solicită finanţare în Cererea de finanţare se încadrează în perioada 01.01.2021 şi până la sfârşitul perioadei de execuție a proiectului;
4. valoarea eligibilă aferentă unei operațiuni să se încadreze între valorile minimă și maximă (inclusiv) stabilite prin anunțul de lansare a apelului;
5. suma solicitată ca sprijin financiar nerambursabil trebuie să respecte intensitatea ajutorului financiar stabilită în anunțul de lansare/regulament;
6. durata de execuție/implementare a proiectului este de 24 de luni de la data semnării contractului de finanțare, cu posibilitatea de prelungire, în condițiile legii, dar nu mai târziu de 31.12.2029 conform art. 63 alin (2) din Regulamentul (UE) nr. 1060/2021;
7. proiectul/activităţile pentru care se solicită sprijin nerambursabil prin Cererea de finanţare nu trebuie să facă obiectul unei alte finanțări din fonduri publice naționale sau ale Uniunii Europene;
8. bugetul respectă limitele pentru anumite cheltuieli precizate în ghidul solicitantului;
9. implementarea operațiunii nu contravine legislației aplicabile;
10. să îndeplinească cumulative condițiile cu caracter general prevăzute în legislația națională privind stabilirea cadrului general de implementare a operațiunilor cofinanțate din FEAMPA prin PAP 2021-2027;
11. toate tipurile de investiții/operațiuni și cheltuielile aferente solicitate pentru implementarea acestora, indiferent de preponderența cheltuielilor și tipul operațiunii selectat, trebuie să conducă și la realizarea a cel puțin unuia din cei doi indicatori de rezultat *- Capacitate de productie nouă (CR01) și/sau Entități care îmbunătățesc eficiența resurselor în producție și/sau în prelucrare (CR17).*

# **3.3 Activități/cheltuieli eligibile/neeligibile**

Operațiunea poate cuprinde activități/cheltuieli eligibile și neeligibile. În cadrul Priorității 2, fondurile vor fi acordate numai pentru decontarea cheltuielilor eligibile, cheltuielile neeligibile urmând a fi suportate integral de către beneficiarul proiectului.

# **3.3.1 Activități eligibile pentru care se poate obține sprijin financiar**

Sunt eligibile operațiunile care presupun înființarea și/ sau extinderea unităților de prelucrare, precum și operațiuni care conduc la modernizarea acestora, cu condiția realizării a cel puțin unuia din cei doi indicatori de rezultat :

* capacitate de productie nouă (CR01)

și/ sau

* Entități care îmbunătățesc eficiența resurselor în producție și/sau în prelucrare (CR17).

Cu titlu exemplificativ, se poate acorda sprijin financiar nerambursabil pentru :

- activități care conduc la tranziția către practici durabile, inclusiv producerea de energie regenerabilă;

- activități care conduc la eficientizarea activității, inclusiv prin tranziția digitală;

- activități care conduc la îmbunătățirea condițiilor de muncă;

- activități care conduc la limitarea impactului de mediu;

- activități care conduc la creșterea eficienței energetice;

- activități care conduc la implementarea principiilor economiei circulare (folosirea de ambalaje de origine biologică, biodegradabile și compostabile; valorificarea subproduselor și transformarea acestora în produse noi; obținerea de biofertilizatori și hrană pentru animale din deșeuri provenite de la fructele de mare, etc.);

- activități care conduc la consolidarea modalităților durabile de comercializare cât mai aproape de consumatorul final;

- activități care conduc la diversificarea materiei prime prin utilizarea speciilor autohtone în producție, inclusiv a moluștelor și algelor;

- activități care conduc la asigurarea trasabilității.

 *Nu sunt eligibile în cadrul acestei acțiuni studiile, cercetările și consilierea.*

*În cazul implementării principiilor economiei circulare, acestea vor fi descrise în cadrul secțiunii Principii orizontale din cererea de finanțare și în cadrul documentațiilor tehnice anexate acesteia, specificându-se și cheltuielile implicate în implementarea acestor principii.*

# **3.3.2 Cheltuieli eligibile**

**Pentru a fi eligibilă, o cheltuială trebuie să îndeplinească cumulativ următoarele condiţii cu caracter general:**

**a)** să respecte prevederile [art. 63](https://lege5.ro/App/Document/geytaojrg42ds/regulamentul-nr-1060-2021-de-stabilire-a-dispozitiilor-comune-privind-fondul-european-de-dezvoltare-regionala-fondul-social-european-plus-fondul-de-coeziune-fondul-pentru-o-tranzitie-justa-si-fondul-e?pid=461845452&d=2024-03-07#p-461845452) din Regulamentul (UE) 2021/1.060 şi ale art. 12 din Regulamentul (UE) 2021/1.139 al Parlamentului European şi al Consiliului din 7 iulie 2021 de instituire a Fondului european pentru afaceri maritime, pescuit şi acvacultură şi de modificare a Regulamentului (UE) nr. [2017/1.004;](https://lege5.ro/App/Document/ge3dimjxgm4a/regulamentul-nr-1004-2017-privind-instituirea-unui-cadru-al-uniunii-pentru-colectarea-gestionarea-si-utilizarea-datelor-din-sectorul-pescuitului-si-sprijinirea-consultantei-stiintifice-cu-privire-la-p?d=2024-03-07" \t "_blank)

**b)** să fie însoţită de facturi emise în conformitate cu prevederile Legii [nr. 227/2015](https://lege5.ro/App/Document/g43donzugq/legea-nr-227-2015-privind-codul-fiscal?d=2024-03-07) privind [Codul fiscal](https://lege5.ro/App/Document/g43donzvgi/codul-fiscal-din-2015?d=2024-03-07), cu modificările şi completările ulterioare, sau cu prevederile legislaţiei statului în care acestea au fost emise ori de alte documente cu valoare probatorie echivalentă facturilor, pe baza cărora cheltuielile să poată fi verificate/controlate/auditate, cu excepţia formelor de sprijin privind contribuţia în natură şi costurile cu amortizarea;

**c)** să fie însoţită de documente justificative privind efectuarea plăţii şi realitatea cheltuielii efectuate, pe baza cărora cheltuielile să poată fi verificate/controlate/auditate, cu excepţia formelor de sprijin privind contribuţia în natură şi costurile cu amortizarea;

**d)** să fie efectuată în conformitate cu prevederile PAP 2021-2027;

**e)** să fie în conformitate cu prevederile ghidului solicitantului aprobat;

**f)** să fie în conformitate cu prevederile contractului de finanţare, încheiat între Ministerul Agriculturii şi Dezvoltării Rurale, prin Autoritatea de management pentru PAP 2021-2027 şi beneficiar;

**g)** să fie înregistrată în contabilitatea beneficiarului în mod distinct, astfel încât Autoritatea de management pentru PAP 2021-2027 să poată efectua controale de gestiune conform prevederilor art. 74 alin. (1) [lit. (a)](https://lege5.ro/App/Document/geytaojrg42ds/regulamentul-nr-1060-2021-de-stabilire-a-dispozitiilor-comune-privind-fondul-european-de-dezvoltare-regionala-fondul-social-european-plus-fondul-de-coeziune-fondul-pentru-o-tranzitie-justa-si-fondul-e?pid=461845593&d=2024-03-07#p-461845593) din Regulamentul (UE)
nr. 2021/1.060;

**h)** să respecte prevederile legislației Uniunii europene și legislatiei naționale aplicabile;

**i)** să fie rezonabilă;

**j)** să fie necesară realizării operațiunii.

*****ATENTIE****!*

***Valoarea sprijinului public raportată la capacitatea de producție nouă în prelucrare/procesare a solicitantului EURO/tonă nu poate depăși valoarea de 30.000 euro/tonă. Suma care depășește valoarea de 30.000 euro/tonă se încadrează în categoria cheltuielilor neeligibile.***

*****ATENTIE****!*

***În aplicarea dispozițiilor OUG nr. 66/2011 și a normelor sale de aplicare, cu modificările și completările ulterioare, solicitanții de finanțare sunt obligați să asigure, încă din faza de depunere a proiectelor, justificarea prețurilor și costurilor introduse în buget, în raport cu prețul pieței.***



**Contribuţiile în natură** sub forma terenurilor și /sau construcții pentru care nu au fost efectuate plăţi justificate de facturi sau documente cu valoare probatorie echivalentă pot fi eligibile dacă sunt îndeplinite prevederile art. 67 alin. (1) din Regulamentul (UE) 2021/1.060, respectiv:

(a) sprijinul public plătit unei operaţiuni care include contribuţii în natură nu depășește valoarea totală a cheltuielilor eligibile, exclusiv contribuţiile în natură, la încheierea operaţiunii;

(b) valoarea atribuită contribuţiilor în natură nu depășește costurile în general acceptate pe piaţa în cauză;

(c) valoarea și furnizarea contribuţiei în natură pot face obiectul unei evaluări și al unei verificări independente;

(d) în cazul furnizării de terenuri sau proprietăţi imobiliare, se poate face o plată în vederea unui contract de închiriere la o valoare nominală pe an care să nu depășească o unitate monetară a statului membru respectiv;

(e) valoarea terenului și / sau a contrucției este certificată de un expert independent calificat sau de un organism oficial autorizat în mod corespunzător și nu depășește limita de 10 % din cheltuielile totale eligibile ale operaţiunii în cauză; în cazul siturilor abandonate şi al siturilor utilizate anterior pentru activităţi industriale care includ clădiri, această limită se majorează la 15 %.

De asemenea, contribuția în natură trebuie să îndeplinească si următoarele condiţii specifice:

**a)** obiectul contribuţiei în natură a fost achiziţionat sau construit din alte surse de finanţare decât cele nerambursabile publice sau din fonduri publice aferente operaţiunilor pentru care termenul prevăzut la art. 65 [alin. (1)](https://lege5.ro/App/Document/geytaojrg42ds/regulamentul-nr-1060-2021-de-stabilire-a-dispozitiilor-comune-privind-fondul-european-de-dezvoltare-regionala-fondul-social-european-plus-fondul-de-coeziune-fondul-pentru-o-tranzitie-justa-si-fondul-e?pid=461845482&d=2024-11-05#p-461845482) din Regulamentul (UE) 2021/1.060 s-a încheiat;

**b)** imobilele trebuie să fie libere de orice sarcini sau interdicţii ce afectează implementarea operaţiunii şi să nu facă obiectul unor litigii privind dreptul invocat de către potenţialul beneficiar, aflate în curs de soluţionare la instanţele judecătoreşti, la momentul depunerii cererii de finanţare.

 *Contributia în natură trebuie să facă parte integrantă din operațiunea finanțată astfel încât să participe la atingerea obiectivelor proiectului și realizarea indicatorilor asumați prin cererea de finanțare.*

*Contribuția în natură nu este eligibilă în cazul proiectelor care prevăd doar achiziții de echipamente/utilaje sau dotări.*

**Alte cheltuieli generale:**

**1.Cheltuieli cu auditarea operațiunii;**

**2.Cheltuieli cu informarea şi publicitatea operațiunii – cheltuială obligatorie;**

**3.Cheltuieli privind taxele si comisioanele aferente implementării operațiunii ;**

**4.Cheltuieli cu achiziţionarea semnăturii digitale** **pentru MySMIS2021**;

**5. Costurile cu amortizarea** pot fi eligibile dacă sunt îndeplinite condiţiile prevăzute la art. 67 [alin. (2)](https://lege5.ro/App/Document/geytaojrg42ds/regulamentul-nr-1060-2021-de-stabilire-a-dispozitiilor-comune-privind-fondul-european-de-dezvoltare-regionala-fondul-social-european-plus-fondul-de-coeziune-fondul-pentru-o-tranzitie-justa-si-fondul-e?pid=461845501&d=2024-03-07#p-461845501) din Regulamentul (UE) 2021/1.060;

**6. Costul de achiziţie al terenului** este eligibil dacă sunt îndeplinite condiţiile prevăzute la pct. 3.3.*2* *Cheltuieli eligibile*,precum şi următoarele condiţii specifice:

**a)** se încadrează în limitele prevăzute la art. 64 alin. (1) [lit. b)](https://lege5.ro/App/Document/geytaojrg42ds/regulamentul-nr-1060-2021-de-stabilire-a-dispozitiilor-comune-privind-fondul-european-de-dezvoltare-regionala-fondul-social-european-plus-fondul-de-coeziune-fondul-pentru-o-tranzitie-justa-si-fondul-e?pid=461845473&d=2024-03-07#p-461845473) din Regulamentul (UE) 2021/1.060, costul de achiziţie al terenului nu depăseste10 % din cheltuielile totale eligibile ale operaţiunii în cauză; în cazul siturilor abandonate și al siturilor utilizate anterior pentru activităţi industriale care includ clădiri, această limită se majorează la 15 %;

**b)** costul de achiziţie al terenului este certificat de un evaluator, independent de beneficiarul operaţiunii şi autorizat, potrivit prevederilor Ordonanţei Guvernului [nr. 24/2011](https://lege5.ro/App/Document/gi3danzxgy/ordonanta-nr-24-2011-privind-unele-masuri-in-domeniul-evaluarii-bunurilor?d=2024-03-07) privind unele măsuri în domeniul evaluării bunurilor, aprobată cu modificări prin Legea [nr. 99/2013](https://lege5.ro/App/Document/gm2dsmrsgy/legea-nr-99-2013-pentru-aprobarea-ordonantei-guvernului-nr-24-2011-privind-unele-masuri-in-domeniul-evaluarii-bunurilor?d=2024-03-07), cu modificările şi completările ulterioare, care să confirme că preţul acestuia nu excedează valoarea de piaţă, luând în calcul caracteristicile tehnice ale imobilului.

Terenul trebuie să fie liber de orice sarcini/interdicţii ce afectează implementarea operaţiunii şi să nu facă obiectul unor litigii având ca obiect dreptul invocat de către potenţialul beneficiar, aflate în curs de soluţionare la instanţele judecătoreşti, la momentul depunerii cererii de finanţare;

**7. Cheltuielile pentru proiectare şi asistenţă tehnică** sunt eligibile în limita a maximum 10% din valoarea totală eligibilă a operaţiunii, dacă operaţiunea prevede construcţii-montaj, sau maximum 5% din valoarea totală eligibilă a operaţiunii, dacă operaţiunea nu prevede construcţii-montaj, în condiţiile prevăzute în ghidurile solicitantului;

**8. Cheltuieli cu echipa de implementare**, inclusiv contribuțiile suportate de către angajator şi angajat pentru personalul din cadrul echipei de implementare a operațiunii, respectiv un manager de proiect, un contabil și un expert de specialitate (în domeniul prelucrării și conservării peștelui, crustaceelor și moluștelor), efectuate de beneficiar în cadrul și exclusiv pe durata implementării operațiunii. Cheltuielile privind plata drepturilor salariale sunt eligibile in limita de maximum 2% din valoarea totală eligibilă a operaţiunii, pentru operaţiunea care prevede construcţii-montaj, respectiv de maximum 1% din valoarea totală eligibilă a operaţiunii, pentru operaţiunea care nu prevede construcţii-montaj. Cheltuielile se decontează conform contractului de muncă sau proporţional cu procentul prevăzut în fişa postului;

**9**. **Cheltuielile bancare** de deschidere şi de administrare a conturilor sunt eligibile în situaţia în care implementarea unei operaţiuni necesită deschiderea unui cont sau a mai multor conturi separate, cerinţă obligatorie printr-o clauză în contractul de finanţare. Dobânda rezultată din cheltuielile bancare de deschidere şi de administrare a conturilor se deduce din cheltuielile bancare.

Costurile garanţiilor emise de o instituţie bancară sau nebancară înregistrată în registrul special al Băncii Naţionale a României sau ale poliţelor de asigurare sunt eligibile;

**10. Cheltuieli pentru protecția mediului și aducerea terenului la starea inițială;**

**11. Cheltuieli pentru asigurarea utilităţilor** necesare obiectivului de investiţii;

**12. Cheltuieli pentru investiția de bază;**

**13**. **Alte cheltuieli** prevăzute în devizul general al investiției.

*****ATENTIE****!*

***La stabilirea cheltuielilor se va avea în vedere structura devizului general şi a devizului pe obiect prevăzute de HG nr. 907/2016 privind etapele de elaborare şi conţinutul-cadru al documentaţiilor tehnico-economice aferente obiectivelor/proiectelor de investiţii finanţate din fonduri publice, cu modificările și completările ulterioare!***

Următoarele tipuri de cheltuieli sunt eligibile, fără a fi exhausitive, cu condiția ca acestea să conducă la realizarea activităților de la punctul 3.3.1:

● Cheltuieli pentru înființarea sau extinderea unităților de prelucrare;

● Cheltuieli pentru modernizarea unităților de prelucrare;

● Cheltuieli pentru investiții în producerea şi utilizarea energiei din surse regenerabile exclusiv pentru consum propriu, respectiv pentru activitățile de prelucrare și conservare a peștelui, crustaceelor și moluștelor;

● Cheltuieli pentru implementarea sistemelor de management ale siguranței alimentare/planuri bazate pe principiile HACCP (în conformitate cu Regulamentul
nr. 852/2004 privind igiena produselor alimentare, Regulamentul nr. 1069/2009 de stabilire a unor norme sanitare privind subprodusele de origine animală şi produsele derivate care nu sunt destinate consumului uman prin punerea în aplicare conform Regulamentului nr. 142/2011 și în conformitate cu Regulamentul nr. 183/2005 de stabilire a cerinţelor privind igiena furajelor);

● Cheltuieli pentru asigurarea trasabilităţii pentru sectorul specific al alimentelor de origine animală (cheltuieli pentru sisteme informatice de dezvoltare a trasabilității, pentru coduri de bare, scanere, etc.);

Cheltuielile sunt recomandate în vederea respectării normelor stabilite prin *Regulamentul nr. 931/2011 privind cerinţele în materie de trasabilitate a alimentelor de origine animală stabilite în Regulamentul (CE) nr. 178/2002 al Parlamentului European şi al Consiliului*;

● Cheltuieli care conduc la îmbunătățirea eficienței resurselor în producție/procesare prin introducerea de tehnologii și procese care economisesc resursele utilizate în producție, inclusiv conversia la energie regenerabilă sau creșterea eficienței energetice prin utilizarea unor echipamente mai performante/economice, izolare termică;

* Cheltuieli pentru achiziționarea de mijloace de transport marfă tip electric/hybrid, categoria N1 cu o masă maximă care nu depășește 3,5 tone, necesare pentru activitățile de aprovizionare cu materii prime și distribuție produse prelucrate din pescuit și acvacultură;

● Cheltuieli privind implementarea principiilor de economie circulară;

● Cheltuieli care conduc la reducerea şi prevenirea poluării/contaminării a mediului rezultat în urma procesului tehnologic;

● Cheltuieli privind îmbunătățirea utilizării apei și a calității acesteia;

● Cheltuieli privind imbunătățirea condițiilor de muncă.

# **3.3.3 Cheltuieli neeligibile**

**Nu sunt eligibile** pentru o contribuţie din fondul FEAMPA costurile neeligibile prevăzute la [art. 64](https://lege5.ro/App/Document/geytaojrg42ds/regulamentul-nr-1060-2021-de-stabilire-a-dispozitiilor-comune-privind-fondul-european-de-dezvoltare-regionala-fondul-social-european-plus-fondul-de-coeziune-fondul-pentru-o-tranzitie-justa-si-fondul-e?pid=461845470&d=2024-03-07#p-461845470) din Regulamentul (UE) 2021/1.060:

* dobânzi pentru împrumuturi, cu excepţia celor referitoare la granturi acordate sub forma unei subvenţii pentru rata dobânzii sau a unei subvenţii pentru comisioanele de garantare;
* achiziţionarea de terenuri cu o valoare mai mare de 10 % din cheltuielile totale eligibile ale operaţiunii în cauză; în cazul siturilor abandonate și al siturilor utilizate anterior pentru activităţi industriale care includ clădiri, această limită se majorează la 15 %; pentru instrumentele financiare, aceste procente se aplică contribuţiei din partea programelor plătite destinatarului final sau, în cazul garanţiilor, cuantumului împrumutului suport;
* taxa pe valoarea adăugată („TVA”), cu următoarele excepţii:
1. pentru operaţiunile al căror cost total este mai mic de 5 000 000 EUR (inclusiv TVA);
2. pentru operaţiunile al căror cost total este mai mare de 5 000 000 EUR (inclusiv TVA), în cazul în care TVA-ul nu se recuperează în temeiul legislaţiei naţionale privind TVA;
3. investiţiile efectuate de destinatarii finali în contextul instrumentelor financiare; în cazul în care aceste investiţii sunt sprijinite prin instrumente financiare combinate cu sprijin din partea programului sub formă de grant, astfel cum se menţionează la articolul 58 alineatul (5), TVA-ul nu este eligibil pentru partea din costul investiţiei care corespunde sprijinului din partea programului sub formă de grant, cu excepţia cazului în care TVA-ul aferent costului investiţiei nu se poate recupera în temeiul legislaţiei naţionale privind TVA-ul sau a cazului în care partea din costul investiţiei care corespunde sprijinului acordat din partea programului sub formă de grant este mai mică de 5 000 000 EUR (inclusiv TVA);

**Nu sunt eligibile** pentru o contribuţie din fondul FEAMPA operaţiunile şi cheltuielile neeligibile prevăzute la [art. 13](https://lege5.ro/App/Document/ha2tamrsgy3q/regulamentul-nr-1139-2021-de-instituire-a-fondului-european-pentru-afaceri-maritime-pescuit-si-acvacultura-si-de-modificare-a-regulamentului-ue-2017-1004?pid=403885523&d=2024-03-07#p-403885523) din Regulamentul (UE) 2021/1139:

* transferul dreptului de proprietate asupra unei întreprinderi;
* mecanismele de intervenție pe piață care urmăresc retragerea temporară sau definitivă de pe piață a unor produse pescărești sau de acvacultură în vederea reducerii ofertei pentru a preveni scăderea prețurilor sau a crește prețurile, cu excepția cazului în care se prevede altfel la articolul 26 alineatul (2);

**De asemenea, nu sunt eligibile:**

* *achiziţionarea de bunuri second hand;*
* *amenzi, penalităţi, cheltuieli de judecată şi cheltuieli de arbitraj;*
* *cheltuielile efectuate peste plafoanele specifice stabilite de Autoritatea de management pentru PAP 2021-2027 prin ghidul solicitantului;*
* *cheltuielile efectuate de beneficiar în regie proprie;*
* *diferențele de curs valutar.*

# **3.4 Intensitatea sprijinului public**

Articolul 41 din Regulamentul (UE) nr. 1139/2021 al Parlamentului European și al Consiliului stipulează faptul că, rata maximă a intensității ajutorului este de 50 % din totalul cheltuielilor eligibile, cu posibilitatea de a stabili, în anumite cazuri, rate derogatorii.

Atunci când o operațiune se încadrează la mai multe dintre liniile 2-19 din anexa III, se aplică cea mai mare rată maximă a intensității ajutorului.

Ratele maxime specifice ale intensității ajutorului, funcție de operațiune și beneficiarul acesteia, sunt stabilite în anexa III din Regulamentul (UE) nr. 1139/2021 al Parlamentului European și al Consiliului de instituire a Fondului European pentru afaceri maritime, pescuit și acvacultură:

* 50% din valoarea eligibilă a proiectului (inclusiv TVA eligibilă) pentru operațiuni care susțin prelucrarea produselor pescărești și de acvacultură, implementate de IMM-uri;
* 60% din valoarea eligibilă a proiectului (inclusiv TVA eligibilă) pentru operațiuni implementate de organizații de pescari sau alți beneficiari colectivi;
* 75% din valoarea eligibilă a proiectului (inclusiv TVA eligibilă) pentru organizații de producători, de asociații de organizații de producători sau organizații interprofesionale recunoscute de autoritatea responsabilă, conform Regulamentul UE 1379/2013;
* 75% din valoarea eligibilă a proiectului (inclusiv TVA eligibilă) pentru operațiuni prin care se sprijină produsele, procesele sau echipamentele inovatoare în sectorul prelucrării;

**N.B. Nu se aplică rata intensității de 75% pentru proiectele care includ și activități de comercializare eligibile, conform liniei 18 din anexa 3 din** **Regulamentul (UE) nr. 1139/2021 al Parlamentului European și al Consiliului.**

**Exemplu: Dacă un proiect inovativ include și o componentă de comercializare (mijloc de transport pentru distribuția produselor prelucrate din pescuit și acvacultură, magazin propriu a produselor prelucrate din pescuit și acvacultură, vânzări online cu livrare prin curier către consumatorul final, etc.), acesta nu va beneficia de o rată a intensității de 75%.**

Pentru implementarea proiectului, beneficiarul se va angaja să asigure o cofinanțare egală cu diferența dintre valoarea totală eligibilă și valoarea sprijinului acordat.

Pentru derularea proiectului, beneficiarul va asigura cofinanţarea investiţiei prin: aport în numerar constituit de beneficiar, surse de finanţare (credit bancar), aport în natură sau combinații dintre acestea.

Dovada cofinanțării poate fi depusă odată cu cererea de finanțare, în cuantum de minimum 20% din valoarea de cofinanţare, sau în termen de 3 luni de la semnarea contractului. În caz contrar, contractul de finanțare se reziliază.

Dovada cofinanțării printr-un credit bancar se va face prin prezentarea contractului de credit încheiat cu instituții financiare (bancă), obiectul creditului fiind reprezentat de finanţarea proiectului de investiţii contractat.

Aportul în numerar se va dovedi prin extras de cont, prin blocarea sumei într-un cont special al proiectului, care se foloseşte numai pentru efectuarea plăţilor aferente implementării proiectului.

În cadrul Acțiunii 2.2.1. - Prelucrarea/procesarea produselor pescărești și de acvacultură pot fi selectate proiecte inovative. Pentru aceste tipuri de proiecte rata maximă a intensității este de 75% din totalul cheltuielilor eligibile.

• Operațiunile care au incluse Inovații devenite posibile, cheltuielile sunt eligibile doar în situația în care toate obiectivele investiționale din SF/DALI/ Plan Afaceri sunt inovatoare (cu excepția activităților/cheltuielilor obligatorii, a celor pentru proiectare şi asistenţă tehnică, plata drepturilor salariale după caz și costurile prevăzute la art. 8 din HG nr. 178/2024).

Calitatea de produs/ proces/ echipament inovator va fi demonstrată de beneficiar în cadrul cererii de finanțare prin întocmirea unui Raport de expertiză, Raport care va fi întocmit potrivit prevederilor Manualului de la Oslo. Ultima versiune a Manualului de la Oslo (2018) furnizează principii și îndrumări pentru colectarea și utilizarea datelor privind inovarea. Termenul de inovare poate însemna atât activitatea în sine, cât și rezultatele acelei activități.

Definiția generală a inovării, potrivit manualului, este următoarea:

“Inovarea este un echipament, produs sau un proces nou sau îmbunătățit (sau o combinație a acestora) care diferă semnificativ de produsele sau procesele anterioare ale unității, și care a fost pus la dispoziția potențialilor utilizatori (produs), sau a fost pus în aplicare de unitate (proces).”

Termenul generic de “unitate” din definiție descrie actorul responsabil pentru inovații, acesta putând fi orice unitate instituțională din orice sector, inclusiv gospodăriile și membrii individuali ai acestora.

Inovările de produs sunt divizate în 2 categorii: bunuri și servicii.

O inovare de produs este un bun sau un serviciu nou sau îmbunătățit care diferă semnificativ de bunurile sau serviciile anterioare ale firmei si care au fost introduse pe piață. Inovațiile de produs trebuie să furnizeze îmbunătățiri semnificative uneia sau mai multor caracteristici sau specificații de performanță. Aceasta include adăugarea de noi funcții sau îmbunătățirea funcțiilor existente. Printre caracteristici se pot enumera calitatea, specificații tehnice, fiabilitate, durabilitate, eficiență economică în timpul utilizării, accesibilitate, usurință în utilizare etc. Inovarea de produs nu presupune îmbunătățirea tuturor funcțiilor sau specificațiilor de performanță. O îmbunătățire sau suplimentarea cu o nouă funcție poate fi combinată cu pierderea altor funcții sau scăderea unor caracteristici de performanță.

Cerinţa minimă pentru o inovaţie este ca produsele, procesele sau echipamentele să fie noi sau semnificativ îmbunătăţite la nivel de întreprindere.

Pentru solicitanții care nu au desfășurat până în momentul depunerii cererii de finanțare activități specifice prezentei acțiunii 2.2.1 (prelucrare/procesare), raportarea se va realiza la nivel regional (NUTS 2), și nu la nivel de întreprindere, calitatea de nou sau îmbunătățit urmând a fi demonstrată de solicitant în cadrul Raportului de expertiză emis de expertii tehnici.

Raportul de expertiză va prevede, în mod expres, în ce constă diferența semnificativă între varianta existentă și cea propusă prin proiect pentru fiecare obiectiv investițional.

Aceste informații vor fi preluate și în cadrul SF/DALI/Plan de afaceri, la capitolele relevante.

Raportul de expertiză este un document obligatoriu în cazul proiectelor inovatoare și va fi întocmit de experți tehnici specializați în inovare si/sau consilieri de proprietate industriala / intelectuala atestati de OSIM si/sau Ministerul justitiei, din care să rezulte că proiectul este inovativ. Inovația este posibilă și prin transfer tehnologic. De asemenea, Raportul trebuie să menționeze aplicabilitatea practică și impactul de natură economică, de mediu sau de protecție/securitate a muncii.

Sunt excluse studiile, cercetările și consilierea privind potențialele inovații în viitor!

# **3.5 Lansarea apelurilor de depunere proiecte**

Lansarea sesiunilor de depunere a cererilor de finanțare va fi programată prin Planul Anual de Lucru disponibil pe site-ul AM la adresa www.ampeste.ro.

AM pentru PAP 2021-2027 lansează apeluri de depunere a cererilor de finanțare în sistemul informatic MySMIS2021.Contribuţia FEAMPA în cadrul operaţiunii este de 70%, iar contribuţia publică naţională este de 30%.

Anunţul privind sesiunea de depunere a solicitărilor de finanţare nerambursabilă se publică pe site-ul [www.ampeste.ro](http://www.ampeste.ro) - secțiunea Informări.

# **4. Cererea de finanțare**

# **4.1 Întocmirea cererii de finanțare**

Pentru depunerea cererilor de finanțare prin platforma MYSMIS 2021, în conformitate cu prevederile prezentului ghid, solicitantul va avea în vedere crearea unui cont de front office în cadrul aplicației respective. În acest sens, se vor avea în vedere instrucțiunile publicate la adresa https://resurse.mysmis2021.gov.ro/ords/repo\_bo/r/mysmis-2021/manuale-autentificare. Cererile de finanțare vor fi completate în conformitate cu instrucțiunile menționate în Anexa 1 la prezentul ghid și vor avea anexate toate documentele obligatorii solicitate la depunerea cererii de finanțare.

În cadrul apelului de proiecte, cererile de finanțare și documentele anexate vor fi introduse, respectiv atașate on-line, cu semnătură electronică, în aplicația electronică MYSMIS2021, în conformitate cu instrucţiunile de utilizare a aplicației MYSMIS2021 – Front Office, care se accesează la adresa https://resurse.mysmis2021.gov.ro/ords/repo\_bo/r/mysmis-2021/manuale-proiecte-mysmis2021

Cererea de finanţare completată în limba română de către solicitant în sistemul informatic MySMIS2021 primeşte automat un cod de identificare denumit Cod SMIS.

MySMIS2021 înregistrează data și ora trimiterii cererii de finanțare și nu permite încercarea de depunere a cererii de finanțare după termenul limită stabilit în anunțul de deschidere a apelului.

Formatul cererii de finanțare MySMIS2021 cuprinde toate informațiile necesare pentru completarea corectă și completă în cadrul aplicației. Secțiunile cererii de finanțare se completează exclusiv în aplicația electronică MySMIS2021, disponibilă la adresa web <https://mysmis2021.gov.ro/>

Cererea de finanțare este compusă din:

● Datele introduse în secțiunile aplicației MySMIS2021. Instrucțiunile, recomandările și clarificările privind modul de completare a secțiunilor sunt disponibile în cadrul aplicației MySMIS2021 la completarea fiecărei secțiuni în parte, precum și în Anexa 1 – Instrucțiuni de completare a cererii de finanțare.

● Anexele la cererea de finanțare. Toate aceste documente vor fi încărcate în aplicația MySMIS2021, în format PDF, după ce au fost semnate digital.

Certificarea aplicației va fi semnată numai de către reprezentantul legal al solicitantului/împuternicitul acestuia cu semnătură electronică, certificată în conformitate cu prevederile legale în vigoare.

Solicitantul are obligația de a completa cererea de finanțare cu toate informațiile necesare și de a anexa toate documentele solicitate la secțiunea 4.2 din prezentul ghid, necesare pentru etapa de evaluare tehnico-financiară a proiectului, fiind responsabil pentru lipsa unora din aceste informații, documente sau anexe care poate conduce la decizia de respingere a cererii de finanțare în orice etapă de evaluare, selecție și contractare. Documentele se vor transmite în formatul care respectă cerințele de formă și conținut prevăzute în legislația națională și europeană, în situația în care pentru aceste documente este reglementat un format sau conținut standard.

În acest sens, cererea de finanțare detaliază informațiile generale privind solicitantul, scopul și obiectivele proiectului, încadrarea proiectului în obiectivul priorității și a obiectivului specific, activitățile proiectului și a cheltuielilor aferente. Astfel, în cadrul cererii de finanțare este prezentat detaliat proiectul, este argumentată necesitatea lui, sunt prezentate avantajele sale, planul de activități, planul de achiziții, bugetul proiectului, indicatorii de realizare și de rezultat, precum și orice alte elemente necesare, prevăzute de prezentul ghid și care sunt cuprinse în sistemul informatic MySMIS2021.

La cererea de finanțare, solicitantul anexează declarația unică (**Anexa 2**) prin care acesta confirmă îndeplinirea condițiilor de eligibilitate și a cerințelor de conformitate administrativă. Aplicația MySMIS2021 generează declarația unică care este semnată electronic de către reprezentantul legal al solicitantului sau împuternicitul acestuia.

În situația în care, după evaluarea tehnică și financiară, proiectul este propus pentru contractare, solicitantul trebuie să facă dovada îndeplinirii condițiilor de eligibilitate prevăzute de prezentul ghid și asumate prin declarația unică, în etapa de contractare, prin documente justificative, sub sancțiunea respingerii cererii de finanțare.

Documentele vor fi scanate, salvate în format pdf, semnate digital și încărcate în sistemul informatic MySMIS, la completarea cererii de finanțare si în etapa de contractare.

Documentele încărcate în aplicația MySMIS2021, ca parte integrantă a cererii de finanțare, trebuie să fie lizibile și complete.

Formularul cererii de finanțare se completează exclusiv în aplicația electronică MySMIS2021, iar documentele vor fi atașate tot online cu semnătură electronică doar în intervalul menționat în anunțul de lansare a apelului/atribute apel. Semnătura electronică va aparține reprezentantului legal al solicitantului sau a împuternicitului legal al acestuia.

|  |  |
| --- | --- |
|  | **În cazul în care o secțiune nu se poate completa, atașați informațiile aferente sub forma unui document scanat la o altă secțiune unde este permisă încărcarea de documente.** |

 Cererea de finanțare și documentele încărcate trebuie să fie redactate în limba română. Documentele redactate în altă limbă vor fi însoțite, în mod obligatoriu de o traducere legalizată sau autorizată.

ATENȚIE!

Documentele încărcate în aplicația MySMIS, ca parte din cererea de finanțare, trebuie să fie lizibile și complete. Se recomandă, așadar, o atenție sporită la scanarea documentelor atașate.

Completarea Cererii de finanțare în mod clar şi coerent va facilita procesul de evaluare. În acest scop, este necesar ca solicitantul să furnizeze informațiile într-o manieră concisă, să prezinte date relevante pentru înțelegerea proiectului, acțiunile concrete propuse în proiect, indicând clar legătura cu obiectivele şi scopul proiectului, să cuantifice rezultatele, beneficiile şi costurile proiectului, să prezinte un calendar realist de implementare, etc.

# **4.2 Lista documentelor anexate cererii de finanţare**

**La cererea de finanțare vor fi anexate următoarele documente, în formă scanată la rezoluția recomandată de 300 dpi, semnate electronic:**

|  |  |  |
| --- | --- | --- |
| **Nr. crt.** |  | ***Documente solicitate*** |
|  |  | **DECLARAȚIA UNICĂ – Anexa 2** |
|  |  | \* Pentru solicitanții de tip asociaţie/fundaţie/federaţie/societăți cooperative pescărești/cooperative agricole se vor prezenta: - Act constitutiv, împreună cu toate modificările rezultate din hotărârile Adunării generale şi ale actelor adiţionale, unde este cazul;- Statut, împreună cu toate modificările rezultate din hotărârile Adunării generale şi ale actelor adiţionale, unde este cazul;- Certificat Unic de Înregistrare și certificat constatator în cazul cooperativelor pescărești Pentru solicitanții de tip asociaţie/fundaţie/federaţie actele constitutive trebuie să corespundă cu informațiile stipulate în Extrasul din Registrul asociațiilor și fundațiilor.\*\* Pentru organizațiile de producători, asociațiile de organizații de producători sau organizațiile interprofesionale recunoscute de autoritatea responsabilă conform regulamentului UE 1379/2013 se vor prezenta:- Actul de înființare; - Regulamentul de organizare și funcționare;- Documentul prin care au fost recunoscuți de autoritatea responsabilă, conform Regulamentului UE nr. 1379/2013. |
|  |  | **Act/acte din care să rezulte dreptul de folosință/dreptul de proprietate asupra terenului și/sau construcțiilor,** semnate electronic**și****Extrase de carte funciară** pentru informare de dată recentă (emise cu maximum 30 de zile înainte de depunerea cererii de finanţare), din care să rezulte că imobilele (terenurile, cu sau fără construcții) pe care se realizează investiția sunt libere de sarcini.Documentele solicitate mai sus vor fi prezentate și în cazul proiectelor care vizează achiziţia de servicii/ dotări/echipamente. Beneficiarul trebuie să demonstreze că este titularul dreptului real sau al unui drept de folosinţă care rezultă din contracte de închiriere, superficie sau concesiune.Beneficiarul trebuie să țină cont de faptul ca din documente trebuie să rezulte dreptul de folosinţă asupra clădirilor/terenului pentru minim 8 ani (cei 8 ani vor acoperi perioada de timp din momentul încheierii contractului și finalizarea perioadei de durabilitate). |
|  |  | a) Situațiile financiare aferente ultimului an fiscal înregistrate la Administraţia Financiară/dovada (recipisă)sau Declaraţie de inactivitate înregistrată la Administraţia Financiară, conform legii, în cazul solicitanţilor care nu au desfăşurat activitate anterioară depunerii proiectului*\* Solicitanții înfiinţați în anul în care depun Cererea de finanţare* ***nu trebuie să prezinte documentele mai sus menţionate****.*\*\* Se vor accepta situații financiare având rezultat din exploatare negativ în cazul în care solicitantul face dovada că situația provine în urma unui proces investițional pentru implementarea unui proiect prin fonduri europene sau proiect finanțat exclusiv din surse proprii sau a suferit din cauza calamităților în ultimii 2 ani, precedenți depunerii Cererii de finanțare. În aceste cazuri se vor prezenta copiile Proceselor verbale de calamitate pe ultimii 2 ani (eliberate de organismele abilitate, ex. Comitetul local pentru situaţii de urgenţă) sau documente justificative privind procesul investițional.b) Declaraţia specială privind veniturile realizate în anul anterior depunerii solicitării de finantare înregistrată la Administraţia Financiară conform legislaţiei în vigoare - pentru persoane solicitanții înființați în baza OUG 44/2008 (fizice autorizate (PFA)/întreprinderi individuale (II) / întreprinderi familiale (IF). |
|  |  | **Pentru bunurile propuse spre achiziționare precum si pentru servicii** se vor atașa **minim două oferte** (inclusiv **cererile de oferte aferente**) pentru categoriile de bunuri/servicii care depășesc valoarea de 270.120,00 RON fără TVA și **minim o oferta** pentru categoriile de bunuri/servicii cu o valoare mai mică de 270.120,00 fără TVA (alin. (5), art. 7 din Legea 98/2016), cu justificarea ofertei alese, menţionată în devizele pe obiect.Pentru lucrările propuse a se achiziţiona se vor ataşa minim 2 oferte (inclusiv **cererile de oferte aferente**) pentru valoarea estimativă ce depăşeşte 900.400,00 LEI (exclusiv TVA) și o ofertă în cazul în care valoarea estimativă este mai mică de 900.400,00 LEI (exclusiv TVA) (alin. (5), art. 7 din Legea 98/2016 cu modificările și completările ulterioare), cu justificarea ofertei alese, menționată în devizele pe obiect sau declarația pe propria răspundere a proiectantului privind sursa de prețuri folosită în elaborarea devizelor pe obiect. * Ofertele pentru bunurile propuse spre achiziționare precum și pentru servicii sunt documente care trebuie avute în vedere la stabilirea rezonabilității prețurilor și trebuie să aibă cel puțin următoarele caracteristici:

- să fie datate, personalizate și semnate; - să conțină detalierea unor specificații tehnice minimale/fișe tehnice; - să conţină preţul de achiziţie pentru bunuri/servicii; - la ofertele de servicii, se vor menționa și tarifele orare;- să fie în perioada de valabilitate la data înregistrării cererii de finanțare în sistemul My SMIS*Se va atașa un centralizator al ofertelor (****Anexa 4****), oferte care au stat la baza întocmirii bugetului proiectului astfel încât să poată fi verificată rezonabilitatea prețurilor*.Ofertele indicative de preț vor avea menționată valoarea aferentă montajului (după caz). Ofertele indicative de preț vor fi **însoțite de cererile de oferte** care au stat la baza lor. |
|  |  | Pentru echipa de management al proiectului (manager de proiect, responsabil financiar și specialist în domeniul prelucrării și conservării peștelui, crustaceelor și moluștelor) se vor prezenta următoarele documente: CV-ul model EUROPASS, însoțit de diploma de studii/diplome de calificare/specializare și documente care să ateste experiența de minim 6 luni și/sauPortofoliul activităților firmei care realizează managementul de proiect. |
|  |  | **1.** **Planul de afaceri** – **Anexa 5**împreună cu**2.** **Studiul de fezabilitate**, însoțit de devizul general şi devizele pe obiect ale investiţiei întocmite conform H.G. nr. 907/2016sau- **Documentaţia de avizare a lucrărilor de intervenţii** însoţită de devizul general şi devizele pe obiect ale investiţiei întocmite conform H.G. nr. 907/2016, în cazul proiectelor ce prevăd intervenţii la construcţiile existente;sau- **Studiul de fezabilitate, completat cu elementele specifice din documentaţia de avizare a lucrărilor de intervenţii**, însoţit de devizul general şi devizele pe obiect ale investiţiei întocmite conform H.G. nr. 907/2016 în cazul obiectivelor mixte de investiţii; \* Studiul de fezabilitate / D.A.L.I. va conține, inclusiv, date privind măsurile de prevenire/soluțiile de adaptare specifice riscurilor identificate în cadrul procedurii de Evaluare a Impactului asupra Mediului (în cazul în care există) precum și, **constatări preluate din documentul “Analiza privind imunizarea la schimbarile climatice”**. Această documentație este obligatorie doar în cazul proiectelor de infrastructură cu o durată de viață mai mare de 5 ani.**3.** **Memoriul tehnic justificativ – pentru toate tipurile de investiții** (întocmit conform Ordinului 57/2010 nr. ANSVSA), însoțit de: * planul cu amplasarea obiectivului în zonă;
* proiectul planului unităţii cu fluxurile tehnologice şi evidenţierea echipamentelor şi utilajelor;
* cererea din partea unităţii, prin care solicită certificarea conformităţii documentaţiei depuse cu legislaţia sanitară veterinară în vigoare.

\* Toate documentațiile tehnice enumerate mai sus vor cuprinde (după caz) și descrierea activităților pentru implementarea principiilor de economie circulară. |
|  |  | **Anexe financiare** – **Anexa 7** – întocmită conform Anexei 6 – *Precizarea ipotezelor care au stat la baza întocmirii proiecțiilor financiare.* |
|  |  | **Certificat de urbanism și/sau autorizație de construire** |
|  |  | **Autorizații de funcționare** – **DSVSA (pentru operatorii cu istoric de funcționare)** |
|  |  | **Aviz de principiu emis de către ANSVSA** în cazul investițiilor noi cât și pentru modificări ale fluxului tehnologic, modernizări şi extinderi pentru unităţile deja autorizate. |
|  |  | În cazul operațiunilor care prevăd investiții în reducerea consumului de energie şi în eficienţa energetică, se vor prezenta următoarele documente:**Raportul de audit energetic** emis de către auditori energetici atestați MDLPA în condițile legii pentru operațiunile de creștere a eficienței energetice prin reabilitarea de clădiri/hale utilizate în unitatea de procesare; **și/sau****Analiza energetică** realizată de către o firmă/un expert independent/autorizați ANRE privind consumul de energie electrică pentru echipamente/utilaje tehnologice utilizate în unitatea de procesare și impactul instalării sistemelor de energie din surse regenerabile;**și/sau****Listă comparativă a fișelor tehnice pentru** echipamentele/utilajele/mijloace de transport mai eficiente din punct de vedere energetic față de cele existente utilizate în unitatea de procesare. |
|  |  | **Analiza privind imunizarea la schimbările climatice** realizată de un expert autorizat, înscris în registrul experților atestați pentru elaborarea studiilor de mediu pentru ”Evaluarea si gestionarea schimbărilor climatice”, însoțită de documentul relevant cu privire la încadrarea acestuia ca expert care are dreptul legal să întocmească astfel de documentații (în cazul investițiilor în infrastructură care au o durată de viață estimată de cel puțin 5 ani). |
|  |  | **Raport de expertiza** emis experți tehnici specializați în inovare și/sau consilieri de proprietate industrială/intelectuală atestați de OSIM și/sau Ministerul Justiției din care să rezulte că întregul proiect este inovativ, în cazul operațiunilor inovative*.* |
|  |  | **Raportul de expertiză tehnică de specialitate** asupra construcţiilor existente (întocmit cu cel mult trei luni înaintea înregistrării cererii de finanţare) - în cazul modernizărilor/ investiţiilor însoțite de SF cu elemente de D.A.L.I. conform legislației în vigoare.\*Pentru proiectele care includ doar servicii și/sau dotări şi lucrări de construcţie ce nu se supun autorizării nu se solicită raportul de expertiză tehnică. |
|  |  | **Pentru proiectele de investiții care prevăd achiziții de terenuri:**a) **Raportul de evaluare (după caz),** întocmit de un **expert autorizat ANEVAR**, independent de solicitant, privind valoarea de piaţă a terenului achiziţionat în cadrul proiectului (întocmit cu cel mult şase luni înaintea depunerii cererii de finanţare). Valoarea de piață din Raportul de evaluare se va prezenta obligatoriu și în lei **și nu conține TVA**.b) **Extrase de carte funciară pentru informare** de dată recentă (nu mai vechi de 30 de zile), din care să rezulte că terenurile sunt libere de sarcini. |
|  |  | **Pentru proiecte de investitii care prevăd contribuție în natură:** a) **Raportul de evaluare (după caz),** întocmit de un expert autorizat ANEVAR, independent de solicitant, privind valoarea de piață a contribuției în natură, conform art. 67 alin. (1) din Regulamentul (UE) nr. 1060/2021 (întocmit cu cel mult şase luni înaintea depunerii cererii de finanţare). Valoarea de piață din Raportul de evaluare se va prezenta obligatoriu și în lei și nu conține TVA. b) **Extrase de carte funciară pentru informare** de dată recentă (nu mai vechi de 30 de zile), din care să rezulte că terenurile sunt libere de sarcini. |
|  |  | **Mandatul/împuternicirea** în numele reprezentantului legal pentru depunerea cererii de finanțare (dacă este cazul). |
|  |  | **Indicatori de mediu** – **Anexa 9** Se va completa cu valorile relevante sau cu sintagma NU ESTE CAZUL. |
|  |  | Pentru proiectele care contribuie la prelucrarea produselor obținute din acvacultură ecologică:- Contract comercial/document pentru livrare materie primă – produse obținute din acvacultură ecologică încheiat cu un furnizor/producător certificat ecologic la nivel național;- Dovada/Certificatul/Fișa de înregistrare a unităților de producție de acvacultură ecologică valabile – pentru **certificare/recertificare agricultură/acvacultură ecologică** a operatorilor/grupurilor de operatori la nivel național, furnizori de materie primă cu care solicitantul încheie un contract. |
|  |  | **Centralizator** cu cheltuielile aferente achizițiilor incluse în proiect, efectuate înainte de depunerea cererii de finanțare, însoțit de documentația aferentă procedurii de achiziție, după caz. |
|  |  | **Consimțământ pentru prelucrarea datelor cu caracter personal – Anexa 10** |

# **4.3 Transmiterea cererii de finanţare**

După completarea cererii de finanțare și atașarea documentelor solicitate, transmiterea unei cereri de finanțare este condiționată de completarea declarației unice (generate de MySMIS), prin care solicitantul declară că îndeplinește condițiile de eligibilitate, respectiv de accesare a finanțării aplicabile apelului.

Declarația unică se poate genera doar dacă sunt confirmate (bifate) toate criteriile de eligibilitate și bugetul proiectului completat.

# **5. Procesul de evaluare, selecție și contractare**

Principalele etape ale procesului pe care îl parcurge cererea de finanțare de la depunere până la contractare sunt:

* Evaluare preliminară
* Evaluare tehnică și financiară
* Selecție
* Precontractare
* Contractare

# **5.1 Etapa de evaluare**

Evaluarea proiectelor depuse de către solicitanți se desfășoară electronic prin aplicația MySMIS2021 în conformitate cu Manualele de utilizare MySMIS2021 Back Office – Proiecte, parcurgând două etape: etapa de evaluare preliminară (EP) și etapa de evaluare tehnico - financiară (ETF).

# **5.1.1 Etapa de evaluare preliminară (EP)**

Evaluarea preliminară (EP) - se va utiliza de către AM pentru a se verifica îndeplinirea prevederilor alin. (6) al art. 63 din Regulamentul (UE) NR. 1060/2021, respectiv dacă operațiunea nu este încheiată în mod fizic sau implementată integral la data depunerii cererii de finanțare.

În acest scop, experții AM efectuează o vizită în teren la locul de implementare a operațiunii, notificând în acest sens solicitantul prin sistemul electronic MySMIS2021.

Responsabilul legal al solicitantului are obligaţia transmiterii unei confirmări în același sistem electronic, în 2 zile lucrătoare de la data primirii notificării vizitei în teren.

Dacă condiţiile meteo nu permit realizarea vizitei la locul de implementare a proiectului, aceasta va fi realizată de îndată ce condiţiile o vor permite. Solicitantul va fi notificat de această amânare/nouă programare.

În urma efectuării vizitei în teren, experții AM vor întocmi Raportul de verificare pe teren în etapa de evaluare preliminară (anexă la Manualul de procedură pentru evaluare – selectare și contractare în vigoare, care este publicat pe site-ul www.ampeste.ro).

În Raportul de verificare pe teren, se va mentiona data, locul, persoanele întâlnite, răspunsurile la întrebările specifice investiţiei propuse prin operațiune, precum si o scurtă prezentare/apreciere asupra condiţiilor de la amplasamentul investiţiei viitoare, comparativ cu detaliile tehnice şi financiare înscrise în cererea de finanţare.

Raportul va avea anexate fotografii și alte documente solicitate de expertii AM la fața locului (după caz), în vederea verificării corespondenței datelor şi informaţiilor înscrise în cererea de finanţare.

În cazul în care, urmare vizitei la fața locului se constată că operațiunea nu este încheiată în mod fizic sau implementată integral la data depunerii cererii de finanțare, conform prevederilor alin. (6) al art. 63 din Regulamentul (UE) nr. 1060/2021, cererea de finanțare va trece în etapa de evaluare tehnico financiară (ETF).

Dacă, urmare vizitei la fața locului, se constată că operațiunea este încheiată în mod fizic sau implementată integral la data depunerii, cererea de finanțare este declarată RESPINSĂ în etapa de evaluare preliminară.

Pentru ambele situații solicitantul va primi o notificare de aprobare/respingere pentru etapa de evaluare preliminară, transmisă prin sistemul electronic.

Prin notificarea de respingere solicitantul este informat asupra rezultatului obținut în etapa de evaluare preliminară, precum și posibilitatea de a face contestație în termenul prevăzut de Manualul de procedură privind soluționarea contestațiilor, în vigoare disponibil pe site-ul www.ampeste.ro.

# **5.1.2 Etapa de evaluarea tehnico - financiară (ETF)**

În situatia în care cererea de finanțare a fost admisă în etapa de evaluare preliminară, aceasta va trece în etapa de evaluare tehnico - financiară.

Evaluarea tehnico - financiară se va efectua în sistemul informatic MySMIS2021, conform Manualului de utilizare MySMIS2021 Back Office – Proiecte, de către comisiile de evaluare constituite la nivelul AM, în conformitate cu punctele de verificare prevazute in Grila de evaluare tehnico - financiara, Anexa 3 la prezentul ghid.

Procesul de evaluare tehnico - financiară presupune analiza proiectului de către membrii comisiei de evaluare ETF din perspectiva criteriilor incluse în Grila de evaluare tehnico - financiară, avand in vedere:

- Relevanța proiectului

- Eficacitatea implementării proiectului

- Eficiența implementării proiectului

- Sustenabilitatea rezultatelor proiectului.

În procesul de evaluare tehnico - financiară, în funcție de tipul operațiunilor, se verifică dacă operațiunile propuse pentru finanțare:

- sunt în conformitate cu obiectivele priorităților PAP 2021-2027,

- nu beneficiază de sprijin din mai multe surse ale Uniunii Europene (declaratie),

-prezintă cel mai bun raport între cuantumul sprijinului, activitățile întreprinse și îndeplinirea/atingerea obiectivelor proiectului, (în SF scenarii, justificari tabel comparativ oferte),

- sunt conforme cu legislația relevantă aplicabilă,

- operațiunile nu includ activități care au făcut parte dintr-o operațiune care face obiectul relocării în conformitate cu art 66 din Reg (UE) nr. 1060/2021 sau care ar constitui un transfer al unei activități productive în conformitate cu art. 65 alin.(l) lit. a) din Reg (UE) nr. 1060/2021, și anume: încetarea unei activități productive sau transferul unei activități productive în afara zonei vizate de program,

- operațiunile nu sunt afectate în mod direct de un aviz motivat al Comisiei cu privire la o încălcare în temeiul art 258 TFUE care pune în pericol legalitatea și regularitatea cheltuielilor pentru efectuarea operațiunilor,

- asigura imunizarea la schimbările climatice a investițiilor în infrastructură care au o durată de viață estimată de cel puțin 5 ani, (Analiza privind imunizarea la schimbările climatice).

Se va verifica dacă solicitantul dispune de capacitatea administrativă, financiară și operațională pentru a îndeplini condițiile privind finanțarea și de a acoperi costurile de exploatare și întreținere pentru operațiune, astfel încât să asigure sustenabilitatea financiară a proiectului.

Se va verifica rezonabilitatea preturilor incluse în bugetul proiectului, conform documentelor justificative depuse de solicitant.

În procesul de evaluare se pot aplica corecții/reduceri bugetare după cum urmează:

* cu valoarea cheltuielilor neeligibile pe care solicitantul le-a încadrat greșit ca și cheltuieli eligibile
* cu valoarea cheltuielilor potențial eligibile, dar care:
	+ - fie nu au legătură directă cu activitățile propuse,
		- fie nu sunt necesare pentru realizarea proiectului,
		- fie sunt disproporționate în raport cu obiectivul proiectului,
		- fie nu sunt rezonabile.

Pe parcursul etapei de evaluare tehnico - financiară (ETF) comisia de evaluare poate solicita de cel mult 2 ori clarificari/informații suplimentare pentru fiecare cerere de finanțare, iar solicitantul va răspunde în termen de 5 zile lucrătoare/solicitare de la primirea acesteia și va transmite clarificările în condițiile şi termenul limită specificat. În cazul în care solicitantul nu răspunde cerințelor transmise prin notificare, evaluarea tehnico - financiară a cererii de finanțare urmează a fi făcută pe baza documentelor existente. În situația în care solicitantul nu a aplicat corecțiile / reducerile bugetare solicitate de comisia de evaluare, cererea de finanțare va fi respinsă.

*Sistemul de evaluare tehnico - financiară este mixt, incluzând atât criterii bazate pe punctaj (criteriile de selecție a operațiunilor, aprobate de Comitetul de Monitorizare al PAP pentru acțiunea 2.2.1., publicate pe site-ul www.ampeste.ro) cât și criterii de tipul “DA” sau “NU”.*

*Vor intra în etapa de selectie numai cererile de finanţare care au obţinut calificativul „DA”/”Nu este cazul” la toate criteriile care comportă calificative și un punctaj de minim 15 puncte.*

Proiectele care obțin mai puțin de 15 puncte și cel puțin un calificativ NU la oricare din criteriile din grila de vealuare tehnico - financiară sunt respinse în etapa de evaluare tehnico – financiară.

După finalizarea etapei ETF, solicitantul va fi notificat cu privire la decizia AM de admitere/respingere a cererii de finanțare în etapa ETF în termen de 2 zile lucrătoare de la semnarea notificării de către directorul general al AM prin intermediul sistemului electronic MySMIS2021.

În cazul în care operațiunea este respinsă în această etapă, solicitantul poate transmite o contestație în sistemul electronic MySMIS2021 in termenul si conditiile prevazute in Manualul de procedură pentru soluționarea contestațiilor in vigoare, disponibil pe site ul www.ampeste.ro.

Soluționarea contestației se va realiza de catre AM conform procedurii menționate.

# **5.2 Selecția cererii de finanțare**

AM asigură selecția proiectelor în baza punctajului aferent criteriilor de selecție a operațiunilor, aprobate de Comitetul de Monitorizare al PAP pentru Acțiunea 2.2.1. - Prelucrarea/procesarea produselor pescărești și de acvacultură prin Decizia
nr. 19/09.01.2025 (publicată pe site-ul www.ampeste.ro), incluse în Grila de evaluare tehnico - financiară, în limita fondurilor alocate pentru fiecare apel de proiecte. Decizia nr. 19/09.01.2025 are anexată metodologia pentru stabilirea criteriilor de selecție, care prezintă justificarea includerii fiecărui criteriu în Grila de evaluare tehnico-financiară, precum și justificarea punctajelor aferente și modul de aplicare a acestora.

**Criterii de selecție a operațiunilor din cadrul Acțiunii 2.2.1 – Prelucrarea/procesarea produselor pescărești și de acvacultură**

|  |  |
| --- | --- |
| **Criteriu** | **Punctaj** |
| 1. Capacitatea de productie nouă (tone pe an) | * Mai mult de 30 tone/an – 15 puncte;
* Între 15 tone/an și până la 30 tone inclusiv – 18 puncte;
* Între 10 tone/an și până la 15 tone inclusiv – 25 de puncte;
* Între 5 tone/an și până la 10 tone/an – 10 de puncte;
* Până la 5 tone/an – 0 puncte
 |
| 2. Valoarea sprijinului public raportată la capacitatea de producție nouă a solicitantului EURO/tonă | * Până la 10.000 euro/tonă- 20 puncte;
* Între 10.000 și până la 20.000 euro/tonă- 15 puncte;
* Între 20.000 și până la 30.000 euro/tonă, inclusiv – 10 puncte;
* Peste 30.000 euro/tonă sau nerealizarea de capacitate de producție nouă – 0 puncte;
 |
| 3. Proiectul contribuie la îmbunătățirea eficienței resurselor în producție și/sau la reducerea impactului asupra mediului prin utilizarea energiei din surse regenerabile sau la aplicarea principiului de economie circulară. | * Proiectul demonstrează contribuția de minim 20% din valoarea totală eligibilă a operațiunii pentru asigurarea unei economii de energie prin îmbunătățirea eficienței resurselor în producție și/sau prin utilizarea energiei din surse regenerabile proprii – 25 puncte;
* Proiectul demonstrează contribuția între 10% și până la 20% din valoarea totală eligibilă a operațiunii pentru asigurarea unei economii de energie prin îmbunătățirea eficienței resurselor în producție și/sau prin utilizarea energiei din surse regenerabile – 20 puncte;
* Proiectul demonstrează contribuția cu minim 5% din valoarea eligibilă a proiectului pentru aplicarea a cel puțin unui principiu de economie circulară în cadrul procesului de realizare a produselor din pescuit și din acvacultură destinate consumului uman – 15 puncte;
* Proiectul nu vizează niciun obiectiv enumerat în cadrul criteriului și nici nu se încadrează după caz în pragurile menționate – 0 puncte

Punctajele aferente subcriteriilor nu se pot cumula. |
| 4. Inovații devenite posibile (numărul de noi produse, servicii, procese, modele de afaceri sau metode)  | * operatiuni care includ inovații - 15 puncte
* operatiuni fără inovații - 0 puncte
 |
| 5. Contribuția proiectului la crearea de noi locuri de muncă (echivalent normă întreagă) | * Proiectul vizează crearea de locuri noi de muncă – 5 puncte;
* Proiectul nu vizează crearea de noi locuri de muncă– 0 puncte
 |
| 6. Apartenența solicitantului la o organizație profesională recunoscută/asociație  | Apartenența solicitantului la:* organizație profesională recunoscută în baza Regulamentului UE 1379/2013 – 5 puncte;
* societate cooperativă pescărească/cooperativă agricolă, care desfășoară activități economice și în domeniul prelucrării/procesării produselor pescărești și de acvacultură constituite în baza Legii nr.1/2005 și în baza Legii cooperaţiei agricole nr. 566/2004 – 3 puncte;
* asociație înființată care desfășoară activitate economică și în domeniul prelucrării/procesării produselor pescărești și de acvacultură, constituită în baza Ordonanței nr. 26/2000 – 2 puncte
* solicitanții care nu îndeplinesc condițiile de mai sus - 0 puncte
 |
| 7. Contribuția proiectului la prelucrarea produselor obținute din acvacultură ecologică | * Proiectul contribuie la prelucrarea produselor obținute din acvacultură ecologică – 5 puncte;
* Proiectul nu contribuie la prelucrarea produselor obținute din acvacultură ecologică – 0 puncte;
 |

În cazul în care sunt aplicabile mai multe punctaje, se aplică punctajul cel mai mare.

*Selectarea operațiunilor se face de către Comisia de selecție în ordinea descrescătoare a punctelor obținute. În caz de egalitate de puncte, selecția se face în ordinea punctajelor obținute la criteriile 1, 2, 3, 4, 5, 6 si 7.*

*Dacă egalitatea persistă, selecția se va face în funcție de valorile numerice comunicate de solicitanți pentru a justifica îndeplinirea criteriilor menționate, în ordinea acestor criterii.*

Cererile de finanțare care nu îndeplinesc punctajul **minim de 15 puncte**, sunt respinse de la finanțare.

În cazul în care valoarea sprijinului public al tuturor cererilor de finanţare depuse în cadrul unui apel este mai mică decât alocarea financiară aferentă apelului respectiv, cererile de finanţare care au întrunit punctajul minim necesar pentru a fi finanțate sunt selectate în mod continuu. Cererile de finanțare acceptate în etapa de selecție vor trece în etapa precontractuală/de contractare, după caz.

În cazul în care valoarea sprijinului public solicitat al tuturor cererilor de finanţare depuse în cadrul unui apel este mai mare decât alocarea financiară aferentă apelului respectiv, selecția cererilor de finanţare va fi realizează după încheierea tuturor evaluărilor tehnice și financiare a cererilor depuse în cadrul apelului și a soluţionării tuturor contestațiilor depuse pentru etapa de ETF.

La finalizarea selecției proiectelor aferente fiecărui apel de proiecte AM va întocmi Lista cererilor de finanțare în ordine descrescătoare a punctajului obținut, aprobată de directorul general al AM,publicată pe site-ul www.ampeste.ro, în termen de 2 zile lucrătoare de la aprobarea acesteia.

# **5.3 Contractarea cererilor de finanțare**

Contractarea proiectelor depuse de către solicitanți se desfășoară electronic prin aplicația MySMIS2021 în conformitate cu Manualele de utilizare MySMIS2021 Back Office și Front Office – Contractare, parcurgând două etape: etapa de precontractare și etapa de contractare.

Intrarea în etapa de contractare este adusă la cunoștința solicitantului prin aplicația informatică MySMIS2021, pentru proiectele acceptate în urma evaluării
tehnico - financiare și selecției.

# **5.3.1 Etapa de precontractare**

În etapa de precontractare, prin sistemul informatic MySMIS2021, solicitantii trebuie să facă dovada celor declarate prin declarația unică, respectiv să prezinte documentele justificative prin care fac dovada îndeplinirii condițiilor de eligibilitate, în conformitate cu *Lista documentelor solicitate în etapa de contractare*.

Verificarea precontractuală presupune analizarea de catre AM a respectării condițiilor de eligibilitate, în baza documentelor solicitate mai jos. Verificarea va fi realizata conform **Anexei nr. 8** Lista de verificare a documentelor solicitate în vederea contractării.

În cazul în care documentele transmise de solicitant sunt necorespunzătoare/incomplete, AM poate solicita prin sistemul electronic MySMIS2021 clarificări (de maxim 2 ori) cu privire la documentele transmise, în acest caz termenul de raspuns se va prelungi cu 5 zile lucrătoare/ solicitare.

În cazul în care solicitantul face dovada îndeplinirii condițiilor de eligibilitate din etapa de precontractare, se vor parcurge pașii procedurali în vederea întocmirii și semnării contractului de finanțare de către părți.

Dacă solicitantul nu face dovada îndeplinirii condițiilor de eligibilitate din etapa de precontractare, acesta va fi notificat printr-o Decizie de Revocare a cererii de finanțare în sistemul electronic MySMIS2021.

Solicitantul poate formula contestație privind revocarea proiectului în sistemul electronic MySMIS2021, conform Manualului de procedură pentru soluționarea contestațiilor, în vigoare, iar contestația va fi soluționată în conformitate cu prevederile Manualului de procedură menționat.

În cazul în care, în urma parcurgerii etapei de analizare și soluționare a contestației, aceasta a fost admisă în etapa de precontractare, cererea de finanțare va parcurge pașii procedurali necesari contractării.

**Lista documentelor solicitate în etapa de precontractare**

|  |  |
| --- | --- |
|  | Copia actului de identitate a reprezentantului legal/solicitantului semnată electronic.  |
|  | Mandatul de reprezentare, pentru împuternicit, autentificat prin notariat (duplicatul eliberat de notar), pentru semnarea contractului de finanțare, a actelor adiționale și a notificărilor de modificare a acestuia – după caz, *semnat electronic.* |
|  | Certificat cu datele din Registrul Asociațiilor și Fundațiilor - eliberat de Judecătoria pe raza căreia este înregistrată asociația, pentru asociaţiile/ONG-urile înfiinţate conform legii, eliberat cu maximum 30 de zile înainte de data depunerii acestuia la DGP-AMPOPAM, prin care se face dovada că solicitantul nu se află în stare de dizolvare, faliment sau face obiectul unei proceduri de lichidare sau de administrare judiciară, şi-a suspendat activitatea economică sau face obiectul unei proceduri în urma acestor situaţii sau se află în situaţii similare în urma unei proceduri de aceeași natură prevăzute de legislaţia sau de reglementările naţionale.\*Verificarea pentru beneficiarii care funcționează în baza Legii nr. 31/1990 și OUG nr. 44/2008 se realizează de către DGP – AM POPAM prin consultarea on-line a portalului Oficiului Național al Registrului Comerțului. |
|  | Certificat de cazier judiciar al solicitantului – din care să rezulte că acesta nu are mențiuni înscrise în certificatul judiciar. |
|  | Certificat de cazier judiciar al reprezentatului legal – din care să rezulte că acesta nu are mențiuni înscrise în certificatul judiciar. |
|  | Certificat/Certificate privind taxele şi impozitele locale şi alte venituri datorate bugetului local - *semnate electronic*, valabile la data depunerii acestora, emise de primăriile pe raza cărora solicitantul îşi are sediul social şi punctul de lucru unde urmează a se realiza proiectul (dacă este cazul)*,* din care să rezulte că solicitantul nu figurează cu taxe şi/sau impozite locale restante. |
|  | Certificat de atestare fiscală - *semnat electronic*, în termen de valabilitate, emis de către organul fiscal competent din subordinea Administraţiei Finanţelor Publice, pentru obligaţiile fiscale şi sociale de plată către bugetul general consolidat al statului*,* din care să rezulte că nu înregistrează datorii la bugetul statului sau nu înregistrează obligaţii de plată nete ce depăşesc 1/12 din totalul obligaţiilor datorate în ultimele 12 luni.\*Certificatul de atestare fiscală trebuie să aibă completată secţiunea C "Informaţii pentru verificarea eligibilităţii contribuabililor pentru accesarea fondurilor nerambursabile". |
|  | Contract individual de muncă pentru managerul de proiect, responsabilul financiar și a specialistului în domeniul prelucrării și conservării peștelui, crustaceelor și moluștelor și/sau contract de prestări servicii de consultanță, încheiat cu operatorul economic care realizează managementul de proiect, valabile pe perioada de execuție a proiectului însoțite de extrasul Revisal aferent – *semnate electronic.* |
|  | Hotărârea Consiliului de administrație/Hotărârea Adunării Generale a Asociaţilor/Decizie asociat unic sau Hotărârea pentru persoane fizice autorizate/întreprinderi individuale/membrilor întreprinderii familiale, privind aprobarea investiţiei, asigurarea contribuției proprii din cererea de finanțare și asigurarea resurselor financiare necesare implementării optime a proiectului, emisă conform actelor constitutive ale solicitantului – după caz. |
|  | Declarație beneficiari reali, conform Manualului de utilizare MySMIS2021 -Front Office – modul Contractare. |
|  | Grafic de rambursare, conform Manualului de utilizare MySMIS2021Front Office – modul Contractare. |
|  | Decizia etapei de evaluare inițială/Clasarea notificării, după caz, emisă de autoritatea publică pentru protecția mediului, pentru proiectele cu componentă de construcții montaj. |

# **5.3.2 Etapa de contractare**

Dacă solicitantul face dovada îndeplinirii tuturor condițiilor de eligibilitate din etapa de precontractare, se vor parcurge pașii procedurali în vederea întocmirii și semnării contractului de finanțare de către părți.

Contract de finanţare este actul juridic încheiat între Ministerul Agriculturii şi Dezvoltări Rurale, prin Autoritatea de management pentru Programul pentru Acvacultură şi Pescuit, şi beneficiar, prin care se acordă acestuia din urmă asistenţa financiară nerambursabilă aferentă unei operaţiuni în scopul atingerii obiectivelor PAP 2021-2027, prin care se stabilesc drepturile şi obligaţiile corelative ale părţilor în vederea implementării operaţiunilor selectate specifice PAP 2021-2027.

Modelul contractului de finanțare, pentru operațiunile cofinanțate din PAP 2021-2027 împreună cu anexele aferente acestuia, este prevăzut în Manualul de procedură pentru evaluare selectare și contractare, în vigoare.

Contractul de finanțare semnat de ordonatorul de credite, introdus în sistemul electronic, se semnează de către Beneficiar, respectiv de către reprezentantul legal menționat în cadrul contractului de finanțare sau împuternicit al acestuia cu procură notarială (*după caz*), prin intermediul sistemului informatic MySMIS2021, cu semnătură electronică.

Aprobarea proiectului și semnarea contractului de finanțare nu reprezintă, implicit, o confirmare a eligibilității cheltuielilor *ce vor fi efectuate in derularea operatiunii*, aceasta urmând a fi stabilită în urma procesului de verificare a modului de utilizare a fondurilor de către Beneficiar.

Autoritatea de Management își rezervă dreptul de a declara, în orice moment, pe parcursul duratei de implementare a contractului de finanțare, ca neeligibile, cheltuielile efectuate cu nerespectarea prevederilor legale în vigoare și/sau de a aplica corecții financiare/reduceri procentuale ca urmare a verificării cererilor de rambursare/plată. Acest drept subzistă și în situația în care neconformitățile/abaterile în cauză nu au fost sesizate cu ocazia încheierii actelor adiționale și, respectiv, notificărilor de modificare a contractului de finanțare.

În cazul în care solicitantul nu semnează contractul de finanțare și nici nu notifică AM în maxim 30 de zile calendaristice întârzierea, atunci se consideră că a renunţat la ajutorul public financiar solicitat în cererea de finanțare, iar AM va proceda ulterior la revocarea cererii de finanțare din sistemul informatic MySMIS2021.

**5.3.3 Condiții specifice la contractul de finanțare (clauze specifice la contractul de finanțare)**

Beneficiarul are obligația să respecte toate clauzele contractului de finanțare, inclusiv cele specifice.

**Contractul de finanțare va cuprinde și următoarele clauze specifice:**

• Beneficiarul va depune proiectul tehnic în termen de maximum 4 luni de la semnarea contractului de finanțare și va fi realizat în conformitate cu varianta selectată în cadrul studiului de fezabilitate din cererea de finanțare;

• Beneficiarul va depune autorizația de construire odată cu prima cerere de rambursare;

• Beneficiarii vor depune prima cerere de rambursare/plată însoțită de documente justificative în termen de cel mult 3 luni de la data semnării contractului de finanţare în cazul proiectelor pentru investiţii care nu prevăd construcții montaj, respectiv în termen de 6 luni în cazul proiectelor pentru investiţii care prevăd construcții-montaj;

• Beneficiarul are obligația realizării indicatorilor de rezultat asumați prin cererea de finanțare. Nerealizarea indicatorilor conduce la diminuarea sprijinului public acordat conform metodologiei AM în vigoare emisă conform OUG nr. 66/2011, cu modificările și completările ulterioare, pentru nerealizarea / realizarea parțială a indicatorilor / obiectivelor asumați / asumate în cererea de finanțare, publicată pe site-ul www.ampeste.ro;

• Beneficiarul are obligația ca în cazul care operațiunea are indicator de rezultat *„Capacitate de producție nouă”* și indicator de rezultat *„Întreprinderi create”* să contribuie la realizarea unei producții anuale efective de produse pescărești și de acvacultură procesate de minimum 75% din noua capacitate de producție;

Nerealizarea producției anuale efective ce trebuie realizată în anii contabili 1, 2, 3 și 4 (până la sfîrșitul perioadei de durabilitate) va conduce la diminuarea sprijinului public acordat conform metodologiei AM în vigoare emisă conform OUG nr. 66/2011, cu modificările și completările ulterioare, pentru nerealizarea / realizarea parțială a indicatorilor / obiectivelor asumați / asumate în cererea de finanțare, publicată pe site-ul www.ampeste.ro;

• Beneficiarul are obligația de a notifica DGP-AMPOPAM referitor la modificarea beneficiarilor reali, survenită în perioadele de execuție și durabilitate ale proiectului;

• Contractul de finanțare va cuprinde o clauză suspensivă referitoare la dovada privind asigurarea cofinanţării investiţiei, în cazul în care dovada nu a fost depusă odată cu cererea de finanțare, în cuantum de minimum 20% din valoarea de cofinanţare. În termen de 3 luni de la semnarea contractului beneficiarul va face dovada existenței acestei cofinanțări, în caz contrar contractul de finanțare se reziliază;

Pentru implementarea proiectului, beneficiarul se va angaja să asigure o cofinanțare egală cu diferența dintre valoarea totală eligibilă și valoarea sprijinului acordat.

Pentru derularea proiectului, beneficiarul va asigura cofinanţarea investiţiei prin: aport în numerar constituit de beneficiar, surse de finanţare (credit bancar), aport în natură sau combinații dintre acestea.

Aportul în numerar se va dovedi prin extras de cont, prin blocarea sumei într-un cont special al proiectului, care se foloseşte numai pentru efectuarea plăţilor aferente implementării proiectului.

Dovada cofinanțării poate fi depusă odată cu cererea de finanțare, în cuantum de minimum 20% din valoarea de cofinanţare, sau în termen de 3 luni de la semnarea contractului. În caz contrar, contractul de finanțare se reziliază.

Aportul în numerar se va dovedi prin extras de cont, prin blocarea sumei într-un cont special al proiectului, care se foloseşte numai pentru efectuarea plăţilor aferente implementării proiectului. Aceste sume vor fi deblocate numai în baza solicitărilor beneficiarilor (titularilor de cont), cu confirmarea expresă a DGP - AM POPAM.

Dovada cofinanțării prin credit bancar se poate face prin prezentarea contractului de credit încheiat cu banca, obiectul creditului fiind reprezentat de finanţarea proiectului de investiţii contractat.

# **5.4 Renunțarea la cererea de finanțare**

Pe tot parcursul procesului de evaluare, selecție și contractare, un solicitant are dreptul de a renunța la cererea de finanțare depusă. Renunțarea poate fi făcută doar de reprezentantul legal/persoana împuternicită al/a solicitantului, prin sistemul informatic MySMIS2021.

# **6. Contestații**

Un solicitant de finanțare nerambursabilă poate formula contestatie prin sistemul informatic MySMIS2021, in termenele si conditiile prevazute in Manualul de procedură pentru soluționarea contestațiilor in vigoare, elaborat de catre AM, disponibil pe
site-ul www.ampeste.ro.

Contestația depusă poate fi retrasă oricând până la soluționarea acesteia. Prin retragerea contestației se pierde dreptul de a se înainta o nouă contestație în interiorul termenului general de depunere a acesteia.

Decizia AM privind soluționarea contestațiilor este finală, iar contestatarul nu mai poate înainta la AM o nouă contestație avand același obiect. Împotriva deciziei de soluționare a contestației, solicitantul se poate adresa instanței de contencios administrativ, în conformitate cu procedura de solutionare prevazuta de Legea
nr. 554/2004, cu modificările și completările ulterioare.

# **7. Managementul financiar al proiectului**

# **7.1 Derularea și verificarea achizițiilor în cadrul proiectului**

Beneficiarii care au calitatea de autoritate contractantă (beneficiarii publici), vor derula achiziţiile conform legislaţiei în vigoare (Legea 98/2016 privind achizițiile publice, **cu modificarile si completarile ulterioare**, respectiv HG 395/2016 pentru aprobarea normelor de aplicare a prevederilor Legii nr.98/2016 privind achizițiile publice, **cu modificările și completările ulterioare**).

Beneficiarii privați vor derula achiziţiile conform Ordinului Ministrului Fondurilor Europene nr. 1284/2016, privind aprobarea procedurii competitive aplicabile solicitanților/beneficiarilor privați pentru atribuirea contractelor de furnizare, servicii sau lucrări finanțate din fonduri europene, cu modificările și completările ulterioare.

În cazul în care asociațiile/organizațiile înființate în baza OG 26/2000 includ și autorități contractante, acestea vor aplica prevederile Legii 98/2016 (conform art. 4 lit. c).

Dosarele achizițiilor vor fi transmise/încărcate în aplicația informatică MySMIS/MySMIS2021.

Beneficiarii au obligația să finalizeze achizițiile/procedurile de achiziţii în timp util, înainte de a solicita rambursarea cheltuielilor şi să transmită/încarce dosarele achizițiilor în aplicația informatică MySMIS/MySMIS2021, în vederea avizării.

# **7.2 Rambursarea cheltuielilor**

La decontarea cheltuielilor în cadrul tranșelor, beneficiarii publici pot aplica situația de la litera a) iar cei privați pot opta pentru unul din cele două mecanisme:

Beneficiari publici și privați

1. anexează documentele, ordinele de plată şi extrasele de cont sau alte documente cu valoare echivalentă care dovedesc efectuarea plăţilor, atât pentru partea de contribuţie publică, cât şi pentru cea proprie, denumite cereri de rambursare;

sau, numai pentru beneficiarii privati

b) anexează documentele, ordinele de plată şi extrasele de cont sau alte documente cu valoare echivalentă care dovedesc efectuarea plăţilor, cu excepţia ordinelor de plată şi/sau a extraselor de cont ori a altor documente cu valoare echivalentă care dovedesc efectuarea plăţilor pentru partea de contribuţie publică, denumite cereri de plată. După încasarea sumelor virate de către Ministerul Agriculturii și Dezvoltării Rurale, prin DGBFFE, beneficiarii privaţi au obligaţia de a depune la Ministerul Agriculturii și Dezvoltării Rurale, prin DGP AMPOPAM, cererea de rambursare aferentă cererii de plată în care sunt incluse sumele din facturile decontate prin cererea de plată.

Din sumele solicitate la rambursarea/plata finală, reprezentând cheltuieli efectuate și declarate de beneficiari, în situația în care se constată neîndeplinirea sau îndeplinirea parțială a indicatorilor/obiectivelor proiectelor finanțate, pentru care beneficiarii și-au angajat răspunderea realizării în perioada de implementare, Autoritatea de management va face reduceri procentuale.

Neindeplinirea sau indeplinirea parțială a obiectivelor proiectelor finanțate se va constata de către consilierii compartimentului regional/experții CR POPAM cu ocazia verificarii cererii de rambursare/platăa finale, situație în care acestia vor solicita beneficiarului prezentarea unui nou studiului de specialitate din care să rezulte gradul de realizare a indicatorilor prevăzuți în proiect.

În conformitate cu punctul 2, litera f) al articolului 73 din Reg. (UE) 1060/2021, în cazul în care operaţiunile au început înainte de data depunerii unei cereri de finanţare, autoritatea de management se va asigura ca legislaţia aplicabilă a fost respectată.

# **7.2.1 Precizări referitoare la acordarea avansului**

La solicitarea Beneficiarilor de finanţare din FEAMPA, potrivit prevederilor legale aplicabile, se poate acorda un avans pentru implementarea operațiunilor.

# **7.2.2. Plata**

Plata catre beneficiar se efectueaza de către Direcția Generală Buget Finanțe și Fonduri Europene (DGBFFE), conform Acordului de delegare încheiat între AM și Direcția Generală Buget Finanțe și Fonduri Europene (DGBFFE).

Direcția Generală Buget Finanțe și Fonduri Europene (DGBFFE) va întocmi propunerea de angajare, angajamentul, ordonanțările de plată și ordinele de plată pentru transferarea sumelor în contul beneficiarului.

# **8. Monitorizare și Control**

Monitorizarea proiectului se va face de la momentul semnării contractului de finanțare și până la finalizarea perioadei de durabilitate și va asigura măsurile corective aferente perioadei de implementare a operațiunii.

AM va monitoriza indicatorii de realizare și de rezultat, respectiv: „capacitatea de producție nouă” și/sau „întreprinderi create”, „entități care îmbunătățesc eficiența resurselor în producție și/sau în prelucrare” și/sau „inovații devenite posibile”, cuprinși în cadrul cererii de finanțare pe toată perioada de durabilitate a proiectului.

În perioada de monitorizare ex-post, AM va monitoriza realizarea producției anuale efective de produse pescărești și de acvacultură procesate asumată în cererea de finanțare.

Monitorizarea ex-post a proiectelor constând în investiții în infrastructură sau în investiții productive se realizează în procent 100% și pe o perioada de 5 (cinci) ani de la efectuarea plății finale către beneficiar, conform art. 65 din Regulamentul (UE)
nr. 1060/2021, cu modificările și completările ulterioare.

Sprijinul acordat va fi recuperat în cazul în care operațiunea face obiectul oricăreia dintre următoarele:

1. încetarea unei activități productive sau transferul acesteia în afara regiunii de nivel NUTS 2 în care a primit sprijin;
2. modificare a proprietății asupra unui element de infrastructură care conferă un avantaj nejustificat unei întreprinderi sau unui organism public;
3. o modificare substanțială care afectează natura, obiectivele sau condițiile de implementare a operațiunii și care conduce la subminarea obiectivelor inițiale ale acesteia.

În cazul nerespectării dispozițiilor privind durabilitatea operațiunii finanțate stabilite la literele a) - c) din paragraful anterior, sprijinul acordat se recuperează proporțional cu perioada de neconformitate.

În cazul literei d) din paragraful anterior sprijinul acordat va fi recuperat ținând cont de caracterul neeligibil al cheltuielilor/activităților neeligibile constatate în urm a verificărilor realizate în conformitate cu prevederile OUG nr. 66/2011, cu modificările și completările ulterioare.

Tot în perioada de monitorizare se verifică:

- dacă beneficiarul se încadrează în vreuna dintre situațiile menționate la art. 11 alin (1) din Regulamentul (UE) nr. 1139/2021;

- dacă beneficiarul și-a îndeplinit obligațiile în sarcina sa cu termen după finalizarea operațiunii.

În situația în care în urma monitorizării operațiunii finanțate se constată că pe parcursul perioadei cuprinse între depunerea cererii de sprijin și cinci ani de la efectuarea ultimei plăți, beneficiarul se află sub incidența prevederilor art. 11 alin (1) din Regulamentul (UE) nr. 1139/2021, sprijinul se recuperează în conformitate cu prevederile stabilite la art. 44 din același regulament , respectiv proporțional cu natura, gravitatea, durata și caracterul repetitiv al încălcărilor grave sau a infracțiunilor comise de beneficiarul în cauză și cu importanța contribuției FEAMPA la activitatea economică a respectivului beneficiar.

Beneficiarul are obligația de a asigura accesul neîngrădit al autorităților europene și naționale cu atribuții de verificare, control și audit, în limitele competențelor care le revin, în cazul în care acestea efectuează verificări/controale/audit la fața locului și solicită declarații, documente și informații care au legătură cu obiectivele proiectului, beneficiarul având obligația de a acorda tot sprijinul necesar pentru desfăşurarea activităţii de verificare în bune condiţii. Totodată, beneficiarul are obligația de a furniza și de a prezenta la termenele stabilite toate datele solicitate de autoritatea de management și de celelalte instituții implicate în verificarea/controlul/auditul proiectului . Acest control poate interveni în orice moment în perioada valabilității contractului de finanțare nerambursabilă, cât și ulterior pe o perioadă de 5  ani de la data de 1 ianuarie a anului următor datei de închidere a programului, comunicată oficial de către Comisia Europeană/donatorul public internaţional prin emiterea declaraţiei finale de închidere, cu excepţia cazului în care normele Uniunii Europene sau ale donatorului public internaţional prevăd un termen mai mare, astfel cum prevede art. 45 din OUG nr. 66/201, cu modificările și completările ulterioare.

În cazul nerespectării celor stabilite la alineatul precedent, beneficiarul este obligat să restituie întreaga sumă primită, aferentă proiectului, reprezentând asistenţă financiară nerambursabilă, inclusiv dobânzile/penalizările aferente în conformitate cu prevederile legale aplicabile.

În cazul nerealizării valorii indicatorilor de rezultat asumați sau a obligațiilor de producție în perioada de durabilitate, sprijinul public acordat se diminuează conform metodologiei AM în vigoare emisă conform OUG nr. 66/2011, cu modificările și completările ulterioare, pentru nerealizarea / realizarea parțială a indicatorilor / obiectivelor asumați / asumate în cererea de finanțare și publicată pe site-ul www.ampeste.ro.

# **9. Arhivare**

Toată documentația aferentă proiectului, în format tipărit și electronic pe CD, USB flash drive sau altă formă de memorie externă, se arhivează în conformitate cu legislația în vigoare și clauzele contractuale.

Beneficiarul are obligaţia să aloce un spaţiu destinat arhivării tuturor documentelor referitoare la implementarea proiectului aprobat spre finanţare din PAP, care trebuie să fie astfel amenajat încât să fie asigurată păstrarea în bune condiţii a acestora, să se evite distrugerea intenţionată/accidentală sau sustragerea neautorizată a acestora, pe toată perioada de implementare, cu respectarea legislaţiei în materie în vigoare.

Păstrarea documentelor, atât în format hârtie cât și electronic, se va face respectând prevederile legislației naționale în vigoare privind arhivarea documentelor, dar și ținând cont de respectarea prevederilor art. 45 din OUG nr. 66/2011 , cu modificările și completările ulterioare, care stabilesc posibilitatea realizării de verificări pe o perioadă de 5 ani de la data de 1 ianuarie a anului următor datei de închidere a programului, comunicată oficial de către Comisia Europeană/donatorul public internaţional prin emiterea declaraţiei finale de închidere.

# **10. Informare și publicitate**

Responsabilitățile beneficiarilor cu privire la informare și publicitate sunt prevăzute la art. 50 din RDC și se completează cu *Normele de identitate vizuală – Vizibilitate, Transparență și Comunicare aferente Programului pentru Acvacultură și Pescuit*
2021-2027, disponibilă la adresa <https://www.ampeste.ro/pap-2021-2027/comunicare-si-vizibilitate.html>.

Beneficiarii trebuie să menționeze sprijinul din partea FEAMPA prin:

1. afișarea pe site-ul oficial de internet, dacă există, și pe paginile de comunicare socială ale beneficiarului a unei scurte descrieri a operațiunii, proporțională cu nivelul sprijinului, inclusiv a scopurilor și rezultatelor acesteia, evidențiind sprijinul financiar din partea Uniunii;
2. includerea unei mențiuni care subliniază sprijinul din partea Uniunii într-un mod vizibil în documentele și în materialele de comunicare referitoare la implementarea operațiunii care sunt destinate publicului sau participanților;
3. expunerea, de la începerea implementării fizice a operațiunilor care implică investiții fizice sau de la instalarea echipamentelor achiziționate, a unor plăci sau panouri rezistente, clar vizibile publicului, care conțin emblema Uniunii în conformitate cu caracteristicile tehnice stabilite în anexa IX a RDC și informații cu privire la operațiunile sprijinite FEAMPA al căror cost total depășește 100 000 EUR;
4. în cazul operațiunilor care nu se încadrează la litera (c), prin expunerea într-un loc ușor vizibil publicului cel puțin a unui afiș cu dimensiunea minimă A3 sau a unui afișaj electronic echivalent conținând informații despre operațiune care evidențiază sprijinul din partea fondurilor; în cazul în care beneficiarul este o persoană fizică, acesta se asigură, în măsura posibilului, că sunt disponibile informații adecvate care evidențiază sprijinul din partea fondurilor, într-un loc vizibil publicului sau prin intermediul unui afișaj electronic;
5. în cazul operațiunilor de importantă strategică și al operațiunilor al căror cost total depășește 10 000 000 EUR, prin organizarea unui eveniment sau a unei activități de comunicare, după caz, cu implicarea Comisiei și a autorității de management în timp util.În cazul instrumentelor financiare, beneficiarul se asigură, prin intermediul condițiilor contractuale, că destinatarii finali respectă cerințele prevăzute la litera (c).

În cazul în care beneficiarul nu respectă obligațiile menționate mai sus, inclusiv în ceea ce privește emblema Uniunii, așa cum este menționată la art. 47 al RDC și în cazul în care nu se iau măsuri de remediere, autoritatea de management aplică măsuri, cu luarea în considerare a principiului proporționalității, anulând până la 3 % din sprijinul din partea fondurilor pentru operațiunea în cauză.

Pentru detalierea responsabilităților beneficiarilor cu privire la informare și publicitate se utilizează *Normele de identitate vizuală – Vizibilitate, Transparență și Comunicare aferente Programului pentru Acvacultură și Pescuit* 2021-2027, aprobate disponibilă la adresa <https://www.ampeste.ro/pap-2021-2027/comunicare-si-vizibilitate.html>.

# **11. Anexe**

Anexa 1 Instrucțiuni de completare cererere de finanțare

Anexa 2 Declarația unică

Anexa 3 Grila de evaluare tehnico-financiară

Anexa 4 Centralizator oferte de preț

Anexa 5 Plan de afaceri

Anexa 6 Precizarea ipotezelor care au stat la baza întocmirii proiecțiilor financiare

Anexa 7 Anexe financiare

Anexa 8 Lista de verificare a documentelor solicitate în vederea contractării

Anexa 9 Indicatori de mediu

Anexa nr.10 Consimțământ pentru prelucrarea datelor cu caracter personal